
Kirurgiens  rivende  Fremskridt  i den  sidste  Men- 
neskealder har  ganske  naturligt  stillet  dens  jævne  Ud- 
vikling gennem  Tiderne  noget  i Skygge.  Man  har 
været  tilbøjelig  til  at  glemme,  at  der  forud  for  Bak- 
teriologiens Tidsalder  ligger  et  tusindaarigt  Arbejde, 
under  hvilket  der  er  indhøstet  Erfaringer  af  uvurder- 
lig Betydning,  praktiske  Mænds  Erfaringer  under  et 
ufortrødent  Arbejde  paa  at  lindre  syges  og  saaredes 
Lidelser.  Der  har  været  Tider,  hvor  man  har  set  ned 
paa  disse  udannede  Saarlæger  og  betragtet  dem  som 
simple  Haandværkere,  der  stod  langt  under  de  lærde 
Medicinere,  og  der  har  været  Tider,  hvor  Navne  som 
Guy  de  Chauliac,  Ambroise  Paré,  Jean  Louis 
Petit,  Percival  Pott  og  mange  andre  straalede 
over  Landene  med  en  Glans,  der  ganske  fordunklede 
de  samtidige  Medicineres;  men  de  var  kun  faa  blandt 
de  mange  lige  saa  dygtige  Mænd,  hvis  Navne  ingen 
kender,  fordi  de  ikke  har  efterladt  sig  Skrifter,  der 
kunde  bevare  Mindet  om  dem.  Rundt  om  i Verden 
har  der  lige  siden  den  fjerneste  Oldtid  været  Saar- 
læger, hvis  Bedrifter  forlængst  er  glemte.  Det  lidet,  vi 
véd  om  dem,  er  kommet  til  os  ad  Omveje,  men  det 
er  nok  til  at  vise,  at  disse  ukendte  Mænd  var  naaet 

endog  meget  langt  frem.  Desværre  er  det  ikke  ogsaa 
nok  til  at  vise  os,  i hvilket  Omfang  Fortidens  primi- 
tive Saarlægekunst  skyldes  professionelle  Saarlæger, 
og  hvor  meget  af  den  der  var  almindelig  Nødhjælp, 
udøvet  af  jevnt  forstandige  Mænd  eller  Kvinder  uden 
særlig  Uddannelse  og  Erfaring.  Forholdet  har  vel 
sædvanligvis  været  det,  at  Folk,  som  tilfældigvis  havde 
haft  Lejlighed  til  at  erfare  og  til  at  vise  deres  Om- 
givelser, at  de  sad  inde  med  særlige  Anlæg  for  Saar- 
lægekunsten,  ganske  naturligt  søgte  og  fandt  Lejlighed 
til  yderligere  Udvikling  af  disse  Anlæg  og  derved  i 
Aarenes  Løb  erhvervede  sig  en  Øvelse,  som  gav  dem 
større  Sikkerhed  og  Dristighed  end  andre,  men  som 
dog  endnu  ikke  kunde  kaldes  Uddannelse,  for  saavidt 
som  man  derved  efter  almindelig  Sprogbrug  forstaar 
det  samme  som  planmæssig  Oplæring.  Hvorledes  det 
end  forholder  sig  hermed,  saa  er  det  sikkert  nok,  at 
Studiet  af  den  primitive  Saarlægekunst  kaster  et  ejen- 
dommeligt Lys  over  Menneskeaandens  Udviklings- 
historie. 1 Modsætning  til  den  primitive  Lægekunst, 
som  i stor  Udstrækning  bygger  paa  Naturfolkenes 
Uvidenhed  og  Lettroenhed,  støtter  Saarlægekunsten 
sig  til  Realiteter.  Den  minder  i meget  om  den  gamle 
tyske  Feltskærs  ligesaa  kortfattede  som  indholdsrige 
Regel:  »Wo  es  spannt,  da  schneidet  man  — wo  es 
spritzt,  da  bindet  mans  og  det  er  vel  nok  muligt,  at 
en  noget  for  haandfast  Lydighed  mod  dette  Fyndsprog 
har  krævet  adskillige  Menneskeliv,  men  det  var  en 
Vare,  der  i ældre  Tider  var  adskilligt  mindre  kostbar 
end  nu,  og  den  primitive  Saarlægekunst  var  dog  trods 
alt  adskilligt  mere  værd  end  Hovedmassen  af  den 

samtidige,  interne  Medicin  med  alle  dens  Amuletter 
og  Besværgelser. 

Det  Afsnit  af  Kirurgiens  uskrevne  Historie,  der 
skal  behandles  i det  følgende,  handler  om  en  Opera- 
tion eller,  om  man  saa  vil,  en  Gruppe  af  Opera- 
tioner, som  i Tiden  nærmest  forud  for  Antiseptikens 
Indførelse  regnedes  for  særligt  vanskelig  og  farlig. 
Nutidens  højt  udviklede  Operationsteknik  har  for- 
andret dette  Forhold  i væsentlig  Grad,  men  til  rigtig 
Bedømmelse  af  Faren  i ældre  Tid  maa  det  erindres, 
at  den  ligesom  ved  alle  andre  kirurgiske  Operationer 
fortrinsvis  laa  i Infektionen,  som  det  navnlig  var 
overmaade  vanskeligt  at  undgaa,  naar  der  opereredes 
i overfyldte  Sygehuse.  Ved  de  primitive  Operationer, 
som  Naturfolkene  foretog,  laa  Faren  fortrinsvis  i Blød- 
ningen og  var  for  saa  vidt  nøje  knyttet  til  Arteriernes 
Størrelse  og  Mængde  paa  det  Sted,  hvor  Indgrebet 
skete.  Det  er  rimeligvis  derfor,  at  den  primitive  Saar- 
lægekunst  ikke,  eller  dog  kun  ganske  undtagelsesvis, 
indlod  sig  paa  Amputationer  af  Ekstremiteterne,  der 
vilde  medføre  en  Blødning,  som  man  savnede  Midler 
til  at  beherske,  og  naar  man  allerede  i Stenalderen 
og  rundt  om  hos  mange  primitive  Folkeslag  paa  til- 
svarende Kulturtrin  har  udført  Trepanation  af  Kra- 
niet, er  det  rimeligvis,  fordi  denne  Operation  ikke 
medfører  nogen  større  Blødning.  Den  forudsætter 
imidlertid  en  saadan  Færdighed,  at  det  alene  af  den 
Grund  maa  formodes,  at  man  har  udført  mange  andre 
ligesaa  vanskelige  Operationer. 

Det  synes  indlysende,  at  disse  primitive  Folk  maa 
have  forstaaet  at  aabne  Abscesser  og  fjerne  Svulster 

og  fremmede  Legemer,  navnlig  afbrudte  Spyd,  Pile 
og  lignende,  før  de  indlod  sig  paa  et  saa  dristigt 
og  vanskeligt  Indgreb  som  at  aabne  Kraniet,  men  da 
man  først  havde  lært  at  hæve  Smerten  i en  Absces 
ved  at  skaffe  Afløb  for  Pusset,  laa  det  i og  for  sig 
nær  nok  at  søge  ind  til  det  dybere  liggende  og  van- 
skeligere tilgængelige  Sæde  for  en  heftig  Smerte, 
selv  om  det  var  nødvendigt  at  arbejde  sig  ind  gen- 
nem Benvæv.  1 mange  Tilfælde  er  det  vel  ogsaa  lyk- 
kedes at  skaffe  Lindring,  da  man  vel  neppe  vilde 
have  udført  saadanne  Operationer  i saa  stort  et  Om- 
fang, som  man  faktisk  har,  hvis  det  ikke  var  til  nogen 
virkelig  Nytte.  Ganske  vist  var  Operationen  vel  ikke 
særligt  farlig,  naar  den  blev  udført  med  behørig  For- 
sigtighed, saa  man  undgik  at  lædere  de  større  Ar- 
terier, men  den  maa  dog  have  været  meget  smerte- 
fuld, og  med  det  Instrumentarium,  man  havde  til 
Raadighed,  maa  den  have  taget  lang  Tid.  Adskillige 
af  Patienterne  er  sikkert  bukkede  under  for  Opera- 
tionen, hvad  man  kan  se  af  de  mange  trepanerede 
Kranier,  hvor  Kanten  af  Hullet  ikke  frembyder  Tegn 
paa  nogen  Helingsproces,  men  Mortalitetsprocenten 
var  dog  ikke  saa  stor,  som  man  paa  Forhaand  kunde 
have  Grund  til  at  antage. 

løvrigt  var  Operationstekniken  meget  forskellig. 
Mest  udbredt  var  vistnok  Skrabningsmetoden,  ved 
hvilken  man  med  en  skarp  Sten  eller  et  lignende 
simpelt  Redskab  skrabede  Hul  paa  Kraniet,  idet  man 
saa  rimeligvis  har  brækket  den  inderste  tynde  Skal 
af  Benet  i Stykker  og  fjernet  disse  enkeltvis.  Denne 
Metode  har  det  betydelige  Fortrin,  at  man  ikke  ud- 

Oldperuansk  Trepanation. 


sætter  sig  for  at  lædere  Hjernen,  og  man  kan  let 
ved  Forsøg  overbevise  sig  om,  at  den  er  forholdsvis 
hurtig.  Der  er  dog  ikke  sjeldent  anvendt  Udsavning 
af  runde  eller  kantede  Stykker,  og  paa  enkelte  Steder 


har  man  endnu  i vore  Dage  anvendt  Boring  af  en 
Kreds  af  smaa  Huller,  medens  man  saavidt  vides 
aldrig  har  boret  selve  Trepanationsaabningen  med  et 
til  den  nyere  Tids  Trepaner  svarende  stort  Bor,  en 
Fremgangsmaade,  der  forudsætter  en  højere  teknisk 
Kultur,  end  virkelig  primitive  Folk  raader  over. 

Der  vil  i det  følgende  blive  Lejlighed  til  at  omtale 
disse  forskellige  Operationsmetoder  nærmere,  og  det 
skal  her  kun  endnu  bemærkes,  at  den  anvendte  Me- 
tode var  forskellig  efter  den  forskellige  Grund  til 
Trepanationen.  Ved  Brud  paa  Kraniet  med  helt  eller 
delvist  nedtrykte  Brudstykker  kunde  der  ikke  godt 
være  Tale  om  at  fjerne  disse  ved  Skrabning,  ligesom 
der  sædvanligvis  heller  ikke  var  Grund  til  straks  at 
fjerne  hele  det  sønderbrudte  Parti  ved  Udsavning  af 
et  større  Stykke,  selv  om  man  maaske  nu  og  da  har 
gjort  det.  1 det  hele  maa  det  siges,  at  den  primitive 
Trepanation  gennemgaaende  vidner  om  en  sund  For- 
nuft og  praktisk  Sans,  som  navnlig  stiller  Stenalders- 
folket i et  ganske  andet  Lys  end  det,  man  plejer  at 
se  det  i,  og  Studiet  af  dette  ejendommelige  Udtryk 
for  dets  kulturelle  Udviklingstrin  har  ulige  større 
Interesse,  naar  man  betragter  Trepanationen  slet  og 
ret  som  et  i kurativt  Øjemed  udført  kirurgisk  Ind- 
greb, end  naar  man,  som  det  tidligere  var  alminde- 
ligt, tillægger  den  en  mystisk  Betydning  som  en  i 
religiøst  Øjemed  udført  Handling,  om  hvis  Formaal 
man  intet  véd  og  intet  kan  vide.  Det  er  meget  mu- 
ligt, at  man  har  opbevaret  det  ved  Trepanationen 
udskaarne  Benstykke  som  Amulet  eller  blot  som  Ra- 
ritet,  og  det  er  ikke  usandsynligt,  at  man  har  tillagt 

det  visse  mystiske  Egenskaber,  hvad  man  i primitive 
Samfund  tillægger  saa  mange  andre  mere  eller  mindre 
kuriøse  Ting,  men  Forstaaelsen  af  hele  denne  Sag 
fremmes  ikke  ved  ørkesløse  Spekulationer  over  et 
ganske  haabløst  Problem. 

Den  Omstændighed,  at  der  allerede  i Stenalderen 
trepaneredes  vistnok  over  hele  Europa,  er  iøvrigt  det 
bedste  Vidnesbyrd  om,  at  det  ikke  var  nogen  religiøs 
Skik,  der  dog  maatte  forudsætte  en  vis  Forbindelse 
mellem  de  mange  forskellige  Folkeslag,  som  udøvede 
denne  Kunst.  Der  synes  at  have  været  Steder,  hvor 
man  trepanerede  særlig  hyppigt,  saaledes  navnlig  i 
det  franske  Departement  Lozére,  men  der  kan  ikke 
paavises  noget  Tegn  paa,  at  Kunsten  har  udbredt  sig 
fra  det  ene  Sted  til  det  andet,  og  navnlig  under 
Hensyn  til  den  primitive  Trepanations  Udbredelse  i 
andre  Verdensdele  maa  det  antages,  at  det  var  noget, 
man  saa  at  sige  fandt  paa  af  sig  selv,  og  ikke  et 
Udslag  af  en  Kulturstrømning.  Endnu  længe  efter,  at 
Lægekunsten  var  bleven  Genstand  for  et  videnskabe- 
ligt Studium,  holdt  Trepanationen  sig  om  ikke  just  som 
et  Husraad,  saa  dog  som  et  almindeligt  anvendt  Hel- 
bredelsesmiddel, der  paa  sine  Steder  ikke  regnedes 
for  stort  mere  end  en  Aareladning.  Der  har  været 
Tider,  hvor  man  trepanerede  det  samme  Individ  Gang 
paa  Gang,  undertiden  saa  ofte,  at  man  uvilkaarligt 
vægrer  sig  ved  at  tro  det,  som  naar  det  fortælles,  at 
Philip  af  Nassau  blev  trepaneret  37  Gange  og  et 
andet  Individ  endog  52  Gange.  Sikkert  er  det  imid- 
lertid, at  man  f.  Eks.  i Cornwalls  Minedistrikter  i 
Aarhundreder  har  anvendt  Trepanationer  som  et  gan- 

ske  simpelt  og  farefrit  Middel  ved  de  her  saa  hyppige 
Brud  paa  Kraniet,  og  at  man  i Algier  endnu  i for- 
rige Aarhundrede  trepanerede  for  langt  mindre  Ting 
saa  hyppigt,  at  det  endog  er  hændet,  at  en  Mand 


Fransk  Stenalderskranium  med  gentagen  Trepanation. 


har  ladet  sig  trepanere  for  at  skaffe  sig  Skadeserstat- 
ning af  en  Modstander,  der  havde  tilføjet  ham  et 
ubetydeligt  Slag  i Hovedet  med  en  Stok.  Allerede 
fra  Stenalderen  kender  man  Eksempler  paa  flere 
Gange  gentagen  Trepanation,  hvorved  den  første  Aab- 
ning  paa  Kraniet  efterhaanden  blev  udvidet  til  en 
meget  betydelig  Størrelse,  uden  at  Patienten  døde  af 
det,  og  de  Huller,  man  frembragte  ved  en  enkelt 

Operation,  havde  ikke  sjeldent  et  Omfang,  som  man 
aldrig  eller  ialfald  kun  ganske  undtagelsesvis  ser  i 
vore  Dage.  Man  har  Eksempler  paa  forhistoriske  Tre- 
panationer, hvorved  der  er  frembragt  Huller  paa  ind- 
til 14  (!)  Centimeters  Længde  med  fuldstændig  helet 
Rand,  og  som  Patienten  følgeligt  maa  have  overlevet 
i længere  Tid.1)  Ganske  vist  kender  man  Eksempler 
paa  endnu  større  patologiske  Substanstab  af  Kraniets 
flade  Knogler,  navnlig  ved  Syphilis,  men  disse  æld- 
gamle Trepanationer  eller  Resektioner  er  udførte  paa 
tilsyneladende  fuldkommen  sundt  Benvæv  og  røber 
allerede  ved  deres  forbløffende  Størrelse  en  Dristig- 
hed og  Sikkerhed  hos  Operatøren,  som  maa  støtte 
sig  til  en  meget  betydelig  Erfaring. 

Hvad  saadanne  Operatører  iøvrigt  kunde  præstere, 
véd  vi  ganske  vist  intet  om,  men  det  synes  ind- 
lysende, at  de  ogsaa  paa  andre  Omraader  maa  have 
kunnet  udføre  kirurgiske  Bedrifter  af  høj  Rang.  Mærke- 
ligt er  det,  at  de  ældste  historiske  Efterretninger  om 
Lægekunst  ikke  omtaler  disse  Ting.  (De  hippokratiske 
Skrifter  repræsenterer  i saa  Henseende  et  langt  højere 
Kulturtrin  og  maa  følgeligt  lades  ude  af  Betragtning.) 
Det  kan  betyde,  at  Trepanationen  var  gaaet  af  Brug, 
men  det  kan  ogsaa  betyde,  at  man  ikke  regnede  den 
for  noget,  der  var  værd  at  omtale,  og  den  Dristighed, 
hvormed  man  allerede  i Stenalderen  luftede  Hjernen, 
taler  i høj  Grad  for,  at  man  betragtede  disse  Opera- 
tioner som  noget  ganske  selvfølgeligt.  I de  Tider  var 
Huller  i Hovedet  af  anden  Oprindelse  heller  ikke  saa 


‘)  Pruniéres:  Assoc.  fran?.  Congrés  de  Biois,  1884,  S.  417. 


ualmindelige  som  nuomstunder.  Den  svenske  BjårkOa- 
Ratt  fra  ca.  1300  har  saaledes  en  meget  interessant 
Bestemmelse  om,  at  Lægen  med  to  Mænd  skulde 
vidne,  hvor  mange  Ben  der  blev  udløst  ved  Hoved- 
saar,  og  en  ganske  lignende  Bestemmelse  findes  i 
den  alamanniske  Lov.  Herefter  fastsatte  man  den 
Bøde,  som  Gerningsmanden  havde  at  udrede,  men 
Benene  maatte  dog  ikke  være  helt  smaa;  de  skulde 
være  saa  store,  at  det  kunde  høres  i en  vis  Afstand, 
naar  man  lod  dem  falde  ned  i et  Skjold,  og  hele  denne 
medikolegale  Forretning  foregik  under  Iagttagelse  af 
bestemte  processuelle  Former.  Hvis  Lægen  havde  tabt 
Benet,  skulde  det  ved  to  Vidner  godtgøres,  at  det 
virkelig  hidrørte  fra  det  omhandlede  Saar.  (»Si  autem 
ipsum  os  medicus  perdit  et  non  potest  illud  præsen- 
tare,  tune  duos  testes  adhibeat,  qui  hoc  vidissent, 
quod  de  illa  plaga  os  tulisset,  aut  ille  medicus  hoc 
comprobet,  quod  verum  fuisset,  quod  de  ipsa  plaga 
os  tulisset.«1)  Lex  Alamannorum.  Tit.  LIX,  5.) 

Skønt  disse  Vidnesbyrd  stammer  fra  en  forholdsvis 
sen  Tid,  kaster  de  dog  et  ganske  godt  Lys  over  For- 
holdene. De  middelalderlige  Love  indeholder  ikke  faa 
Bidrag  til  Belysning  af  Datidens  Lægevæsen,  men 
det  her  anførte  er  vistnok  det,  der  giver  det  bedste 
Billede  af  den,  man  fristes  til  at  sige  gemytlige, 
Maade,  hvorpaa  man  betragtede  de  Læsioner,  som 
gjorde  Trepanationen  til  et  dagligdags  Indgreb.  Saa- 

*)  »Men  hvis  Lægen  taber  dette  Benstykke  og  ikke  er  i Stand  til  at 
fremlægge  det,  skal  han  tilkalde  to  Vidner,  som  havde  set  ham 
fjerne  Benstykket  fra  Saaret,  eller  Lægen  maa  godtgøre  Rigtig- 
heden af,  at  han  har  fjernet  Benstykket  fra  dette  Saar.« 

ledes  var  Retslægevæsenet  den  Gang,  da  man,  for  at 
anføre  en  Prøve  fra  Kong  Eriks  sjællandske  Lov 
(II,  36),  forlangte,  at  et  Ar,  for  at  der  kunde  kræves 
Bøde  for  det,  skulde  være  saa  dybt,  at  man  kunde 
lægge  et  Straa  i det  og  et  andet  tværs  over  det,  som 
ikke  maatte  berøres,  naar  man  trak  det  første  Straa 
ud  under  det.  Saadanne  Retsregler  har  man  neppe 
haft  i Stenalderen,  men  »Saar  og  Afhug«,  som  de 
gamle  Provinsiallove  indeholder  saa  mange  detaille- 
rede  Bestemmelser  om,  har  der  sikkert  været  nok  af. 

Om  de  indvortes  Sygdomme  i hine  Tider  véd  vi 
saa  godt  som  intet.  De  talrige  Skeletdele  fra  for- 
historiske Perioder,  der  er  fremdragne  ved  Under- 
søgelsen af  Gravhøjene,  vidner  om  en  ret  betydelig 
Udbredelse  af  Gigtlidelser,  og  der  kendes  her  fra 
Landet  et  Par  Brudstykker  af  Kranier,  som  viser 
tydelige  Spor  af  overfladiske  Hjernesvulster,  der  har 
gennembrudt  Benet  indvendigt  fra,  men  Syphilis  var 
ukendt,  og  tuberkuløse  Sygdomme  i Knoglerne  er 
ialfald  ikke  paaviste.1)  Om  de  mangfoldige  Hjerne- 
lidelser, der  ellers  kan  have  givet  Anledning  til  Tre- 
panation, fortæller  de  bevarede  Kranier  os  intet,  men 
det  berettiger  os  ikke  til  at  antage,  at  saadanne  Syg- 
domme var  mindre  almindelige  den  Gang  end  nu,  og 
navnlig  ikke  til  at  antage,  at  man  trepanerede  af 
andre  Grunde  end  for  at  helbrede  den  paagældende 
for  en  eller  anden  Sygdom,  enten  denne  nu  var  for- 
anlediget ved  en  Læsion  eller  opstaaet  paa  anden 
Maade.  Den  Anskuelse,  at  Oldtidens  Mennesker  var 

*)  H.  A.  Nielsen  i Aarbøger  for  nordisk  Oldkyndighed  og  Historie, 
191 1,  S.  1 81  flg. 

mindre  plagede  af  Sygdomme  end  Nutidens,  er  gan- 
ske sikkert  fejlagtig,  og  Trepanationens  store  Udbre- 
delse har  uden  Tvivl  for  en  stor  Del  sin  naturlige 
Grund  i,  at  man  ikke  kendte  andre  Lægemidler  eller 
overhovedet  andre  Behandlingsmaader,  hvorved  man 
var  i Stand  til  at  forskaffe  de  Syge  den  Lindring, 
som  man  vistnok  ikke  sjeldent  opnaaede  ved  Tre- 
panation. Det  er  under  alle  Omstændigheder  den 
eneste  rimelige  Forklaring,  og  den  bestyrkes  i væsen- 
lig Grad  ved  alt,  hvad  man  véd  om  Anvendelsen  af 
dette  Helbredelsesmiddel  hos  Nutidens  primitive  Folke- 
slag. Det  sikreste  Bevis  for,  at  Trepanationen  var 
anerkendt  som  en  gavnlig  Behandlingsmaade  ved  al- 
vorlige Hjernelidelser,  ligger  dog  i de  mange  Eks- 
empler paa,  at  man  har  gentaget  Operationen  med 
kortere  eller  længere  Mellemrum,  hvad  man  neppe 
havde  gjort,  hvis  man  ikke  havde  bestemt  Erfaring 
for,  at  Operationen  ialfald  hjalp  for  en  Tid.  Selv  om 
Stenaldersfolket  ikke  var  videre  ømskindet,  er  det 
dog  ikke  sandsynligt,  at  man  har  foretaget  en  saa 
besværlig  og  smertefuld  Behandling  gentagne  Gange 
paa  Grund  af  overtroiske  Forestillinger,  eller  fordi 
man  har  tillagt  den  en  eller  anden  mystisk  Betyd- 
ning. Det  har  neppe  været  behageligt  at  gaa  rundt 
med  et  stort  Hul  i Kraniet,  og  en  gentagen  betydelig 
Udvidelse  af  Hullet  eller  Tilføjelsen  af  et  nyt  stort 
Hul  har  man  neppe  indladt  sig  paa,  hvis  det  ikke 
medførte  en  virkelig,  omend  kun  forbigaaende  Lin- 
dring. 

En  Hjernesygdom,  som  man  har  helbredet  eller 
lindret  ved  Trepanation,  kan  iøvrigt  have  ytret  sig 

paa  anden  Maade  end  netop  ved  Smerter.  Den  kan 
have  medført  Svimmelhed,  Krampe,  Lamheder,  Be- 
svimelser, og  navnlig  har  Epilepsien  vistnok  ikke 
sjeldent  givet  Anledning  til  Trepanation.  At  denne 
Sygdom  har  sit  Sæde  i Hjernen  er  noget,  man  over- 
alt har  været  paa  det  rene  med  fra  de  ældste  Tider, 
og  det  er  i saa  Henseende  uden  al  Betydning,  om 
man  har  ment,  at  det  var  onde  Aander,  der  huserede 
i Hovedet,  eller  forklaret  sig  Sygdommens  Aarsag 
paa  anden  Maade.  Det  vigtigste  var,  at  Trepanationen 
hjalp,  og  det  har  den  sikkert  ikke  sjeldent  gjort.  Ud 
over  dette  rent  empiriske  Standpunkt  var  man  ikke 
kommen,  men  man  har  neppe  følt  Trang  til  at  for- 
lade det  af  den  overmaade  naturlige  Grund,  at  man 
ikke  kendte  noget  andet  og  følgeligt  heller  ikke  noget 
bedre. 

Skønt  den  moderne  Trepanations  Historie  falder 
uden  for  den  her  foreliggende  Opgave,  er  der  dog 
Grund  til  paa  dette  Sted  at  erindre  om  den  Usikker- 
hed, der  lige  indtil  vore  Dage  har  hersket  med  Hen- 
syn til  denne  Operations  Berettigelse  og  Værdi  som 
Helbredelsesmiddel.  I de  seneste  Decennier  er  man 
vel  nok  efterhaanden  kommen  til  Klarhed  over,  at 
Trepanationen  i og  for  sig  er  et  ret  farefrit  Indgreb, 
men  endnu  saa  sent  som  henimod  Midten  af  forrige 
Aarhundrede  udtrykte  den  berømte  tyske  Kirurg  Stro- 
meier  sin  Skræk  for  Trepanationen  i den  drastiske 
Vending:  »Wer  heute  noch  trepaniert,  muss  selbst 
auf  den  Kopf  gefallen  sein.«  Det  var  et  naturligt 
Udslag  af  Reaktionen  efter  den  en  halv  Snes  Aar 
tidligere  herskende  Optimisme,  som  navnlig  Klein 

gjorde  sig  til  Talsmand  for,  idet  han  udtalte,  at  » bei 
unterlassener  schneller  Trepanation  muss  der  Tod 
der  Patienten  dem  Arzte  zur  Last  gelegen  werden«. 

Sammenhængen  med  disse  to  diametralt  modsatte 
Synspunkter  var  ganske  simpelt  den,  at  man  egenlig 
slet  ikke  vidste,  hvorfor  man  trepanerede,  eller  hvor- 
for Trepanationen  hjalp  — hvis  den  hjalp.  Dieffen- 
bach,  hvis  Ry  var  stort  nok  til,  at  han  kunde  er- 
kende sin  Uvidenhed,  fortæller  en  meget  oplysende 
Historie  herom.  Han  havde  trepaneret  en  Dreng,  der 
var  falden  ned  paa  Stenbroen  fra  en  ret  betydelig 
Højde  og  havde  paadraget  sig  et  Brud  paa  højre 
Isseben.  Drengen  kom  sig,  og  Dieffenbach  mente, 
at  han  havde  reddet  hans  Liv  ved  Trepanationen.  Men 
Aaret  efter  styrtede  den  samme  Dreng  ned  under 
ganske  lignende  Omstændigheder  og  slog  sit  venstre 
Isseben  i Stykker.  Denne  Gang  trepanerede  Dieffen- 
bach ham  ikke,  men  da  Drengen  alligevel  kom  sig, 
troede  han,  at  det  var,  fordi  han  havde  undladt  at 
trepanere.  Om  man  i vore  Dage  er  kommen  stort 
videre,  er  et  Spørgsmaal,  som  jeg  ikke  skal  indlade 
mig  paa  at  besvare.  Det  vilde  nødvendiggøre  en  nær- 
mere Undersøgelse  af  en  Række  Forhold,  hvis  rent 
teoretiske  Betydning  er  meget  stor,  men  som  neppe 
endnu  har  haft  nogen  synderlig  Indflydelse  paa  Ki- 
rurgien ud  over,  at  man  nu  er  i Stand  til  at  trepa- 
nere med  større  Sikkerhed  end  hidtil  for,  at  man 
ikke  gør  Skade  ved  Operationen,  uden  at  man  derfor 
har  større  Sikkerhed  for,  at  man  virkelig  gavner  Pa- 
tienten. Den  primitive  Trepanation  blev  udøvet  af 
Folk,  som  troede  paa,  at  de  gavnede  Patienten,  og 


som  meget  godt  vidste,  hvor  stor  Faren  var,  men 
som  i det  hele  havde  et  væsenlig  andet  Syn  paa  Liv 
og  Død  end  Nutidens  Læger,  ligesom  det  ogsaa  maa 
antages,  at  Patienterne  selv  saa  noget  anderledes  paa 
Sagen  og  var  villigere  til  at  underkaste  sig  en  farlig 
og  smertefuld  Operation,  naar  der  blot  var  nogen 
Udsigt  til  et  gunstigt  Resultat  eller  dog  til  nogen 
Lindring  i deres  Tilstand.  Mærkeligt  er  det,  at  Tre- 
panationen i de  H ippokratiske  Skrifter  betragtedes 
som  en  saa  farlig  Operation,  at  det  udtrykkeligt  fra- 
raadedes  at  føre  den  helt  ind  gennem  Benet  for  ikke 
at  beskadige  Hjernen.1)  Man  lod  den  inderste  Skal 
udløse  sig  ved  Nekrose,  og  alle  den  klassiske  Oldtids 
store  Læger  stiller  sig  lige  saa  reserveret.  De  var 
bange  for  at  blotte  Hjernen,  og  det  er  vanskeligt  at 
forstaa  denne  Frygt,  naar  man  tænker  paa,  hvor  lidt 
man  længe  før  deres  Tid  frygtede  for  at  lukke  op 
for  den,  men  forøvrigt  er  hele  dette  Spørgsmaal  om 
Faren  ved  denne  og  andre  store  Operationer  i høj 
Grad  gaadefuldt.  Ganske  vist  véd  vi  eller  tror  vi  at 
vide,  at  Faren  ligger  i Infektionen,  men  selv  om  den 
har  været  betydeligt  større  paa  den  Tid,  da  man 
hobede  Patienterne  sammen  i slet  indrettede  Syge- 
huse, end  i vore  Dage,  og  selv  om  man  regner  med, 
at  man  i den  graa  Oldtid  opererede  i fri  Luft,  saa 
maa  man  dog  ogsaa  regne  med,  at  den  almindelige 
Renlighed  sikkert  stod  paa  et  meget  lavt  Standpunkt. 
Hvor  var  de  pyogene  Bakterier,  og  hvor  er  de  i vore 
Dage  i Algier,  hvor  Befolkningen  lever  i en  Atmo- 


l)  >Om  Saar  i Hovedet«,  Kap.  21. 

sfære,  som  maa  skræmme  enhver  moderne  Læge 
langt  bort  fra  Tanken  om  ethvert  operativt  Indgreb, 
medens  de  indfødte  Læger  med  utrolig  Hensynsløs- 
hed lykkeligt  gennemfører  en  Kirurgi,  som  gør  Be- 
folkningens Tillid  til  dem  let  forstaaelig?  Man  fristes 
til  at  tro  paa  Rigtigheden  af  den  Forklaring,  at  de 
gode  Resultater  skyldes  Arabernes  Ædruelighed,  skønt 
det  er  vanskeligt  at  forstaa,  hvorfor  ædruelige  Folk  i 
den  civiliserede  Del  af  Verden  savner  denne  Mod- 
standsdygtighed overfor  Infektionen,  selv  om  man  vel 
nok  kan  indrømme,  at  Alkoholister  er  mere  udsatte 
for  at  bukke  under  for  den  end  andre.  Rimeligere 
er  det  dog  at  antage,  at  det  aseptiske  Saarforløb 
skyldes  Sollysets  nok  som  bekendte  bakteriedræbende 
Egenskaber. 


II 

Det  er  den  franske  Antropolog  Paul  Broca,  der 
har  grundlagt  Læren  om  den  primitive  Trepanation, 
idet  han  i 1867  beskrev  et  trepaneret  Kranium  fra 
Peru,1)  der  var  hjembragt  af  Squier.2)  Vi  skal  senere 
komme  tilbage  til  dette  Tilfælde,  der  repræsenterer 
en  særegen  Type,  som  kun  kendes  fra  Amerika.  I de 
følgende  Aar  fremkom  der  forskellige  andre  Med- 
delelser om  primitiv  Trepanation  i Algier  og  i 
Montenegro,  hvor  man  endnu  paa  den  Tid  foretog 
saadanne  Operationer,  og  endelig  offentliggjorde  Pru- 


*)  Sur  la  trepanation  chez  les  Incas.  Buil.  Soc.  d’Anthr.,  Paris  1867, 
S.  403. 

5)  Peru.  Incidents  of  travel  etc.,  New  York  1877,  S.  456  og  577. 

niéres  i 1873  det  første  Tilfælde  af  forhistorisk  Trepa- 
nation fra  Europa,  idet  han  paa  Associationskongressen 
i Lyon  fremlagde  den  senere  saa  berømte  »rondelle 
de  Lyon«,  en  oval  Benskive,  50  Millimetre  lang  og 
38  Millimetre  bred,  der  var  udskaaren  af  et  menneske- 
ligt Isseben  og  funden  inden  i et  Kranium  fra  Sten- 
alderen med  en  stor  ved  Kunst  frembragt  Aabning 
paa  Siden.1)  Den  passede  ikke  til  denne  Aabning  og 
var  derfor  neppe  skaaren  ud  af  det  Kranium,  hvori 
den  laa,  men  det  er  ikke  usandsynligt,  at  den  har 
været  anvendt  til  Dækning  af  Hullet  paa  samme 
Maade,  som  man  bruger  paa  Sydhavsøerne,  hvor 
man  anvender  et  Stykke  Skal  af  en  Kokosnød  i dette 
Øjemed.  Man  har  ogsaa  senere  funden  saadanne  Ben- 
skiver indeni  eller  ved  Siden  af  trepanerede  Kranier, 
og  der  kan  vanskeligt  tænkes  nogen  anden  rationel 
Forklaring  paa  dette  ejendommelige  Forhold,  hvor- 
imod man  selvfølgeligt  godt  kan  betragte  dem  som 
Amuletter  eller  Tryllemidler,  i hvilken  Henseende 
der  er  et  vidt  Spillerum  for  Fantasien.  løvrigt  er  An- 
tallet af  saadanne  Benskiver  fra  forhistorisk  Tid  uden 
Tvivl  betydeligt  mindre,  end  man  tidligere  antog. 
Den  langt  overvejende  Del  af  de  saakaldte  Rondeller 
er  ikke  runde,  men  ganske  uregelmæssigt  formede 
Brudstykker  af  Kranier,  som  sædvanligvis,  men  ingen- 
lunde altid,  bærer  Spor  af  at  have  dannet  en  Del  af 
Kanten  om  en  Trepanationsaabning.  For  at  forstaa, 
hvorledes  de  franske  Antropologer  saa  haardnakket 
har  holdt  fast  ved,  at  disse  Benstykker  var  Amu- 


*)  Revue  d’Anthropologie,  T.  VI,  Paris  1877,  S.  3,  Fig.  1,  2. 

letter,  er  det  nødvendigt  at  erindre,  at  hele  Læren 
om  den  primitive  Trepanation  oprindeligt  var  et  For- 
søg paa  at  kaste  Lys  over  Stenaldersfolkets  Sjæleliv, 
efter  at  den  forhistoriske  Arkæologi  havde  tilvejebragt 
noget  Kendskab  til  dets  materielle  Liv,  og  Antropo- 
logien havde  faaet  Rede  paa  dets  Legemsbygning. 
Det  var  i de  Dage,  da  man  endnu  var  saa  stærkt 
optaget  af  de  Oldtidsfund,  som  ved  Midten  af  forrige 
Aarhundrede  havde  revolutioneret  Forestillingerne  om 
Menneskeslægtens  Forhistorie,  at  man  endnu  ikke 
havde  faaet  Øjnene  op  for,  hvor  uendeligt  lidt  disse 
Fund  oplyste.  .Man  følte  sig  overbevist  om,  at  nu 
kunde  man  rekonstruere  de  ældste  Menneskers  hele 
Levevis  og  Tænkemaade,  og  man  gik  løs  paa  denne 
Opgave  med  en  Iver,  som  endnu  ikke  var  hæmmet 
af  de  mange  Skuffelser,  der  kom  i Følge  med  de 
grundigere  Undersøgelser  og  den  rolige  Kritik.  Selv 
Broca,  hvis  udmærkede  Indsigt  paa  dette  specielle 
Omraade  satte  ham  i Stand  til  at  se  og  forstaa  mangt 
og  meget,  som  var  undgaaet  Arkæologernes  Opmærk- 
somhed, lod  sig  rive  med  af  Strømmen  og  forfaldt  til 
en  fantasifuld  Spekulation.  Han  var  fuldt  og  fast  over- 
bevist om,  at  alle  disse  »Rondeller«  var  Amuletter, 
som  i mystisk-religiøst  Øjemed  var  udskaarne  af  tre- 
panerede Kranier  efter  Døden,  og  kunde  ikke  faa 
Øje  paa  den  langt  naturligere  Forklaring,  at  de  friske 
Snitflader  uden  Ardannelse  hidrørte  fra  operative  Ind- 
greb med  dødeligt  Forløb.  Han  berører  lejlighedsvis 
denne  Mulighed,  men  afviser  den  som  uantagelig, 
alene  fordi  han  ikke  har  fundet  Snitflader  med  be- 
gyndende Ardannelse,  idet  han  overser,  at  Ardannel- 

sen,  Helingen  af  Bensaaret,  foregaar  i Løbet  af  gan- 
ske faa  Uger.  Broca  har  med  stor  Skarpsindighed  og 
fin  Forstaaelse  af  de  fysiologisk-anatomiske  Forhold 
paavist,  at  en  stor  Del  af  disse  Stenalderstrepanationer 
er  udførte  paa  Børn.  Han  har  saaledes  set,  at  en  stor 
forlængst  helet  Trepanation,  som  paa  venstre  Isseben 
naar  helt  op  til  Sagittalsuturen,  har  medført,  at  Benets 
Vækst  er  stanset  paa  dette  Sted,  hvorefter  det  højre 
Isseben  er  vokset  ud  over  Midtlinien,  saaledes  at  Su- 
turen har  en  stærk  Krumning  til  venstre;  men  selv 
om  man  heraf  kan  slutte,  at  det  paagældende  Individ 
ikke  har  været  helt  udvokset,  da  Trepanationen  blev 
foretaget,  er  det  ikke  dermed  givet,  at  det  har  været 
et  Barn.  Det  er  rimeligt  nok,  at  man  ofte  har  trepa- 
neret Børn,  og  herfor  taler  navnlig  den  Omstændig- 
hed, at  Barnekraniet  er  saa  blødt,  at  det  kan  skrabes 
igennem  paa  faa  Minutter,  men  de  talrige  Kranier  af 
Voksne  med  ikke  helede  Bensaar  beviser  selvfølgeligt 
ikke,  at  man  aldrig  trepanerede  levende  Personer  i 
fremrykket  Alder.  De  tyder  derimod  paa,  at  man  af 
rent  praktiske  Grunde  udsavede  Hullet  paa  Voksne, 
medens  man  skrabede  det  paa  Børn,  og  at  man  fak- 
tisk har  gjort  det  i adskillige  Tilfælde,  er  hævet  over 
al  Tvivl.  Broca  indrømmer  det  ogsaa  stiltiende  i 
senere  Arbejder  over  dette  Emne,  ligesom  han  i det 
hele  med  Aarene  kom  noget  bort  fra  det  ensidige, 
mystisk-religiøse  Syn  paa  Sagen,  der  præger  hans 
første  Arbejder. 

Naar  Broca  mente,  at  de  saakaldte  Rondeller  var 
udskaarne  efter  Døden  af  Kranier  med  gamle  Tre- 
panationsaabninger,  støttede  han  sig  til  den  Iagttagelse, 

at  de  sædvanligvis  bærer  tydeligt  Spor  af  at  være 
udskaarne  ved  Siden  af  saadanne  Aabninger,  hvis 
Rand  man  derfor  skal  have  tillagt  særegne  mystiske 
Egenskaber.  Det  kan  selvfølgeligt  ikke  benægtes,  men 
det  synes  dog  naturligere  at  antage,  at  disse  Ben- 
stykker er  fremkomne  ved,  at  man  har  gjort  den 
gamle  Aabning  større,  fordi  man  derved  sparede  sig 
megen  Ulejlighed.  Det  vilde  være  langt  vanskeligere 
at  fremstille  en  helt  ny  Aabning,  og  det  er  ikke 
usandsynligt,  at  den  gamle,  skarpe  Kant  medførte 
Ulemper,  som  gjorde  det  ønskeligt  at  fjerne  den  ved 
Resektion  af  det  tilstødende  Ben.  At  man  har  opbe- 
varet de  saaledes  udskaarne  Stykker  og  anvendt  dem 
som  Amuletter,  er  meget  muligt,  pg  der  foreligger 
ialfald  enkelte  Eksemplarer,  som  synes  at  have  været 
baarne  i en  Snor,  men  herfra  og  til  en  forsætlig 
Fremstilling  af  saadanne  Amuletter  er  der  et  langt 
Spring.  Den  saakaldte  posthume  Trepanation  har 
muligvis  været  anvendt  til  Fremstilling  af  Benskiver, 
hvormed  man  lukkede  Trepanationsaabninger  i Kra- 
niet, men  ellers  har  der  neppe  været  megen  Mystik 
forbunden  med  hele  denne  Sag.  I de  Egne,  hvor 
Pruniéres  fandt  de  mange  trepanerede  Stenalders- 
kranier,  var  det  endnu  paa  hans  Tid  for  et  halvt 
Hundrede  Aar  siden  almindeligt,  at  Hyrderne  trepa- 
nerede deres  Faar  for  Drejesyge,  idet  de  tog  Dyrets 
Hovede  mellem  Knæerne  og  borede  Hul  paa  det 
med  en  spids,  rundskaftet  Kniv,  som  de  rullede  mel- 
lem Hænderne.1)  Der  forlyder  ikke  noget  om,  at  de 


*)  Revue  d’Anthropologie,  VI,  1877,  S.  30. 

derefter  pillede  Blæreormen  ud,  eller  om,  at  Opera- 
tionen var  til  nogen  Nytte,  men  der  er  al  Grund  til 
at  antage,  at  Kuren  virkeligt  lykkedes  saa  ofte,  at 
Forsøget  kunde  lønne  sig,  da  Metoden  vel  ellers  ikke 
vilde  have  holdt  sig  saa  længe.  Det  er  i saa  Hen- 
seende uden  synderlig  Interesse,  at  den  moderne 
Veterinærkirurgi  ikke  har  opnaaet  særligt  store  Re- 
sultater ved  at  trepanere  for  Drejesyge  efter  Kunstens 
Regler  og  lede  efter  Ormen.  Hyrderne  i Lozére  har 
muligvis  med  deres  meget  store  Erfaring  vidst,  hvor 
den  sædvanligvis  var  at  finde,  og  dræbt  den  paa 
Stedet  med  Knivspidsen  uden  at  beskadige  Hjernen 
mere,  end  Dyret  kunde  taale,  og  uden  at  de  egenlig 
vidste,  hvad  de  gjorde. 

At  denne  Behandling  af  de  drejesyge  Faar  har  ud- 
viklet sig  og  har  holdt  sig  som  folkelig  Dyrlægekunst 
netop  paa  det  Sted,  hvor  man  allerede  i den  graa 
Oldtid  i særligt  stor  Udstrækning  trepanerede  Menne- 
sker for  Hjernesygdomme,  er  maaske  en  Tilfældighed, 
men  man  kan  vanskeligt  frigøre  sig  for  den  Tanke, 
at  der  er  en  Sammenhæng  mellem  disse  to  Ting,  og 
man  spørger  da  uvilkaarligt,  hvorfor  der  har  været 
mere  Mystik  ved  Behandlingen  af  Mennesker  end  ved 
Behandlingen  af  Faar.  Det  er  forstaaeligt,  at  man 
troede  paa  Mystiken  for  fyrretyve  Aar  siden,  da  man 
endnu  ikke  kendte  den  primitive  Trepanations  store 
Udbredelse,  men  i vore  Dage  maa  der  forlanges  be- 
stemt Bevis  for,  at  Stenaldersfolket  havde  et  mindre 
naturligt  Syn  paa  Trepanationens  Virkemaade  end 
det,  der  lige  op  til  vore  Dage  har  været  bestem- 
mende for  Faarehyrderne  i Lozére,  som  neppe  har 

tillagt  Trepanationen  af  Faarene  mystiske  Virkninger, 
om  de  end  maaske  ikke  har  haft  nogen  klar  For- 
staaelse  af,  hvorfor  den  helbredede  Faarene. 

Selv  om  man  saaledes  ikke  kan  give  Broca  Med- 
hold i hans  Opfattelse  af  Trepanationens  Betydning 
eller  i hans  Fortolkning  af  Rondellerne  som  forsæt- 
ligt tilvirkede  Amuletter,  saa  er  det  dog  ham,  det 
skyldes,  at  vi  nu  har  Rede  paa,  hvad  alle  disse  Hul- 
ler betyder,  og  ikke  længere  betragter  dem  som  frem- 
komne ved  tilfældige  Læsioner.  Der  foreligger  ganske 
vist  enkelte  Tilfælde,  hvor  Hullet  skyldes  en  saadan 
Læsion.  Broca  har  beskrevet  og  afbildet  et  russisk 
Kranium,  hvorpaa  der  ved  et  Hug  med  en  skarp 
Sabel  er  afskaaret  et  fladt,  skiveformet  Stykke,  der 
har  efterladt  et  Hul,  som  godt  kunde  ligne  en  Tre- 
panationsaabning,  men  saadanne  Tilfælde  er  over- 
maade  sjældne  og  kan  ikke  misforstaas,  da  Snitfladen 
er  ganske  glat  og  flad.  Huller  af  denne  Art  kan  kun 
være  frembragte  med  moderne  Hugvaaben  og  ikke 
med  Stenalderens  eller  den  senere  Oldtids  primitive 
Vaaben. 


III 

De  ældste  trepanerede  Kranier  fra  Danmark  stam- 
mer fra  en  betydeligt  senere  Tid  end  de  franske, 
men  dog  fra  sen  Stenalder  eller  med  andre  Ord  fra 
en  Tid,  der  ligger  mindst  tre  til  fire  Tusinde  Aar  til- 
bage. Det  ene  af  disse  Kranier,  der  er  omhyggeligt 
beskrevet  af  Professor  H.  A.  Nielsen,1)  hidrører  fra 
J)  Aarbøger  for  nordisk  Oldkyndighed  og  Historie,  191 1,  S.  190. 

et  Langdyssekammer  ved  Gandløse  (Frederiksborg 
Amt)  og  er  af  en  Mand  paa  omtrent  50  Aar,  som 
synes  at  være  bleven  trepaneret  paa  Grund  af  Brud 
paa  Kraniet  med  Depression,  og  som  har  levet  i lang 
Tid  efter  Operationen.  1 venstre  Pande-Tindingeregion 
findes  der  en  oval,  opad  og  bagtil  forløbende  Depres- 
sion af  Pandebenet,  6,5  Centimetre  lang  og  5 Centi- 
metre bred.  Fortil,  opad  og  bagtil  er  det  nedtrykte  Parti 
begrænset  af  en  tydeligt  udtalt,  dyb,  bueformet  Fure, 
som  det  omgivende  Bens  jævnt  afrundede,  glatte  og 
blanke  Rand  gaar  ned  i.  Furen  begynder  fortil  paa 
Pandebenet  i linea  semicircularis  2,5  Centimetre  over 
sutura  fronto-zygomatica  og  krummer  sig  opad  og 
bagtil,  skærende  Koronalsuturen , hvorefter  den  fort- 
sætter sig,  lidt  mindre  skarp,  men  dog  tydelig,  nedad 
over  det  nederste  forreste  Hjørne  af  Issebenet  og, 
uden  at  naa  Tindingebenets  Overkant,  i en  Bue  frem 
imod  Begyndelsespunktet.  Paa  dette  nederste,  forreste 
Stykke  er  Furen  mindre  tydelig,  fordi  Kraniet  her  er 
sønderbrudt  ved  Optagelsen.  Det  af  denne  ovale  Fure 
omgrænsede  Parti  bestaar  af  en  tynd  Benplade,  som 
navnlig  nedad  og  bagtil  er  trykket  ca.  5 Millimetre 
indad,  medens  den  fortil  og  nedad  er  noget  udhvæl- 
vet,  men  som  iøvrigt  har  samme  Udseende  som  den 
omgivende  Del  af  Kraniet.  Dens  indvendige  Flade  er, 
saavidt  den  kan  ses,  dannet  af  lamina  vitrea,  og 
Ydersidens  Fure  kan  gennem  et  af  Brudhullerne  tyde- 
ligt ses  og  føles  som  en  svag  Fremragning,  hvis  for- 
reste nederste  Del  hæver  sig  til  en  2—5  Millimetre 
høj  og  ca.  10  Millimetre  lang  Kam.  »Det  hele  maa 
sikkert  antages  at  være  en  Fraktur  af  Kraniet  med 


Depression,  som  har  været  Genstand  for  en  partiel 
Trepanation  med  Afglatning  og  Jævning  af  Brud- 
randen fortil  og  opad  samt  af  omtrent  Halvdelen  af 
den  bageste  Rand  og  desuden  med  Fjernelse  af  den 
øverste  bageste  Del  af  det  eller  de  deprimerede  Frag- 
mina;  Hud  og  Benhinde  maa  antages  bevaret,  saa- 
ledes  at  der  har  kunnet  finde  Nydannelse  Sted  af 
den  tynde,  dækkende  Benflade. * Denne  Opfattelse  be- 
styrkes i væsenlig  Grad  ved  det  andet  Kranium,  der 
er  behandlet  paa  ganske  lignende  Maade  paa  Grund 
af  en  endnu  sikkert  paaviselig  Læsion.  Ogsaa  i dette 
Tilfælde,  der  hidrører  fra  en  Jættestue  i Grydehøj, 
Rise  Sogn,  Ærø,  er  Operationen  lykkedes,  og  Pa- 
tienten har  overlevet  den  i mange  Aar.  Der  foreligger 
kun  et  løst  Pandeben  med  enkelte  tilstødende  Dele 
af  andre  Knogler,  men  der  kan  neppe  være  Tvivl 
om,  at  det  har  tilhørt  en  Mand  i fremrykket  Alder, 
der  er  bleven  opereret,  efter  at  Benet  havde  opnaaet 
en  anseelig  Tykkelse.  Trepanationen  har  her  sit  Sæde 
midt  paa  Panden  lidt  til  venstre  for  Midtlinien,  den 
er  regelmæssig  cirkelrund  med  et  Tværmaal  paa 
3 Centimetre,  men  den  har  neppe  været  ført  helt 
igennem  Benet  og  har  muligvis  indskrænket  sig  til 
en  Fjernelse  af  løsnede  Brudstykker  med  paafølgende 
Afglatning  af  Hullets  Rand.  Fremgangsmaaden  ved 
Operationen  er  dog  ikke  helt  tydelig,  og  jeg  er  for 
mit  Vedkommende  mest  tilbøjelig  til  at  holde  paa 
en  sekundær  Trepanation,  udført  længe  efter  den 
Læsion,  der  har  foranlediget  den.  Der  findes  nemlig 
i Overkanten  af  venstre  Øjehule  en  forlængst  helet, 
men  fuldkommen  tydelig  Spalte,  som  gaar  helt  igen- 

nem  Benet  og  fra  et  Punkt  omtrent  3 Centimetre  til- 
venstre  for  Midtlinien  løber  skraat  opad  og  indad, 
indtil  den  forsvinder  i den  ved  Trepanationen  frem- 
bragte flade  tragtformede  Fordybning.  Om  denne 
Spalte  er  frembragt  ved  et  Hug  med  skarpt  Vaaben, 
eller  om  den  skal  opfattes  som  en  Fissur,  der  udgaar 
fra  et  ved  et  Slag  med  stumpt  Vaaben  (eller  et  Fald) 
frembragt  splintret  Brud,  er  ikke  helt  sikkert,  men 
under  alle  Omstændigheder  har  der  foreligget  en  al- 
vorlig traumatisk  Læsion,  som  har  efterladt  et  depri- 
meret Parti.  Det  er  saa  dette  Parti,  man  har  fjernet 
ved  Trepanationen  for  at  hæve  de  med  Depressionen 
følgende  Smerter  eller  andre  sygelige  Tilfælde.  Hul- 
lets Bund  har  atter  lukket  sig  med  Undtagelse  af  en 
ubetydelig  Aabning  i det  nederste  inderste  Hjørne, 
ligesom  paa  det  foran  omtalte  Gandløsekranium.  En 
saadan  hel  eller  delvis  Tillukning  af  en  Trepanations- 
aabning  med  Nydannelse  af  Benvæv  er  ingenlunde 
usandsynlig.  Selvfølgeligt  kan  man  ikke  antage,  at 
disse  Stenalderskirurger  har  forstaaet  Betydningen  af 
at  trepanere  subperiostalt,  med  Bevarelse  af  Ben- 
hinden, hvorfra  Nydannelsen  udgaar,  men  det  er 
meget  vel  tænkeligt,  at  man,  navnlig  naar  Benhinden 
allerede  var  sprængt  ved  Bruddet,  har  taget  den  til 
Side  tillige  med  de  øvrige  Bløddele  og  atter  bragt 
den  paa  Plads,  efter  at  Benet  var  fjernet  og  Hullet 
dannet.  Mere  behøves  der  ikke,  men  det  maa  dog 
bemærkes,  at  der  her  kun  kan  være  Tale  om  Und- 
tagelsestilfælde, og  at  man  vel  neppe  vilde  være  ble- 
ven opmærksom  paa,  at  disse  ejendommelige  Sub- 
stanstab paa  de  to  her  omtalte  Kranier  var  frembragte 


ved  Kunst,  hvis  man  ikke  allerede  kendte  saa  mange 
andre  Eksempler  paa  forhistorisk  Trepanation,  hvor 
Hullet  ikke  var  lukket  ved  Nydannelse  af  Benvæv. 
Tydningen  af  saadanne  Substanstab  er  vanskelig  og 
usikker.  I det  sidst  beskrevne  Tilfælde  er  det  et  ganske 
enkelt  Træk  i Benets  Udseende,  der  har  været  af- 
gørende, et  6 — 7 Millimetre  bredt,  jævnt  Bælte,  der 
danner  den  nederste,  ydre  (venstre)  Fjerdedel  af  den 
oprindelige  Trepanationsaabnings  Rand.  Dette  Bælte, 
som  nedadtil  støder  til  Pandebenets  naturlige  Over- 
flade med  en  smal  Stribe  af  tæt  Bensubstans,  har  et 
fint  kornet  Udseende,  der  ganske  svarer  til  det  ved 
Helingsprocessen  udfyldte  Maskeværk  mellem  Benets 
ydre  og  indre  Skal,  og  det  præsenterer  sig  for  Øjet 
som  en  ganske  utvivlsomt  ved  Kunst  — Skæring,  Sav- 
ning eller  Skrabning  — frembragt  Flade. 

Broca  har  beskrevet  fire  lignende  Tilfælde  af  for- 
historiske Trepanationer,  hvor  Hullet  er  lukket,  eller 
hvor  Skrabningen  ikke  har  været  ført  helt  igennem 
Benet,  og  det  ene  af  dem  har  givet  ham  Anledning 
til  højst  interessante  Betragtninger.  Det  paagældende 
Kranium  hidrører  som  saa  mange  andre  af  de  franske 
trepanerede  Kranier  fra  en  Stenaldersgravhøj  i De- 
partementet Lozére  og  har  i højre  Isse-Nakkeregion 
en  uregelmæssigt  elliptisk  Flade,  ca.  5 Centimetre  lang 
og  2 — -3  Centimetre  bred,  der  ligger  tvers  over  den  vel- 
bevarede Søm.  Paa  denne  Flade  er  det  yderste  Lag  af 
Benet  fjernet  ved  Skrabning  og  Bunden  af  det  derved 
frembragte  Saar  atter  dækket  af  en  ujævn,  men  meget 
gammel  og  meget  haard  Ardannelse.  Af  den  Om- 
stændighed, at  Sømmen  er  fuldkommen  bevaret,  slut- 


ter  Broca , at  Operationen  er  foretaget  i en  saa  tidlig 
Alder,  at  de  to  Ben  endnu  har  været  adskilte  fra  hin- 


Gentagen  Trepanation  ved  Skrabning. 

anden  ved  Brusksubstans,  og  Benhinden,  hvorfra  Ny- 
dannelsen af  Benet  maatte  være  udgaaet,  hvis  Skrab- 

ningen  havde  været  ført  helt  igennem,  har  paa  dette 
Tidspunkt  været  saa  fast  forbunden  med  denne  Brusk- 
substans, at  den  hverken  har  kunnet  løsnes  tvers  over 
Sømmen  ved  en  Læsion  eller  ved  en  Abscesdannelse. 
Den  fordybede  Flade  kan  derfor  kun  være  frembragt 
ved  Skrabning,  og  Spørgsmaalet  bliver  da,  om  Ope- 
rationen er  bleven  afbrudt  af  tilfældige  Grunde,  eller 
om  det  ikke  har  været  Meningen  at  føre  Skrabningen 
helt  igennem.  Broca  har  været  i Stand  til  at  kaste 
Lys  herover  ved  Citater  af  en  gammel  fransk  For- 
fatter Jehan  Taxil,  som  i 1603  udgav  en  Bog  om  Be- 
handlingen af  Epilepsi,  hvori  han  anbefaler  at  sætte  en 
Fonteneile  (»cautaire«)  ved  at  blotte  Benet  og  skrabeden 
yderste  Flade  igennem,  som  man  sædvanligvis  gør 
(»en  descouvrant  l’os,  voyre,  en  rappant  en  emportant 
la  premiére  table,  comme  on  le  faict  ordinairement«-). 
I denne  Bemærkning  om,  at  man  plejer  at  bære  sig 
saaledes  ad,  ser  Broca  en  Antydning  af,  at  Trepa- 
nation ved  Skrabning  havde  holdt  sig  som  Folkemid- 
del  mod  Epilepsi  lige  til  Middelalderens  Slutning. 
Ingen  af  Oldtidens  eller  Middelalderens  skrivende 
Læger  trepanerede  for  Epilepsi,  og  naar  Taxil  om- 
taler denne  Behandlingsmaade  som  almindelig,  er  det 
rimeligt  nok,  at  det  netop  var  som  Folkemiddel,  men 
han  forbedrer  selv  den  primitive  Skrabning,  idet  han 
anbefaler  Eksfoliativtrepanen,  hvormed  man  kan  skrælle 
Benet  af  og  fordybe  Fontenellen  helt  ned  til  den  haarde 
Hjernehinde  uden  at  udsætte  den  Syge  for  nogen  Fare 
(»y  appliquant  la  trépane  exfoliative,  voyre  profondant 
jusques  å la  dure-mére  mesmes,  tu  ne  feras  courir  au 
malade  aucune  fortune«).  Paa  Taxiis  Tid  trepanerede 


man  ellers  sædvanligvis  med  Krontrepan,  og  det  synes 
saaledes,  som  om  han  har  betragtet  netop  Skrabnin- 
gen  som  saa  vigtig,  at  han  fortsatte  den  med  Eks- 
foliativtrepan.  For  saa  vidt  har  Broca  rimeligvis 
opfattet  Sammenhængen  rigtigt,  men  der  er  neppe 
nogen  Anledning  til  at  følge  ham  i hans  rent  spe- 
kulative Betragtninger  over  Forbindelsen  mellem  Tre- 
panation ved  Skrabning  og  den  medikamentelle  Be- 
handling af  Epilepsi  med  raspet  eller  brændt  Ben, 
som  Taxil  og  mange  senere  Forfattere  ligeledes  har 
anbefalet.  Hvor  mange  og  hvor  mærkelige  Midler  man 
end  har  anvendt  mod  denne  Sygdom,  er  det  dog  ikke 
rimeligt,  at  man  har  raspet  Benpulver  af  Patientens 
eget  Kranium  og  trakteret  ham  med  det  i Piller  eller 
Mikstur.  Derom  véd  man  ialfald  intet,  og  det  er  en 
noget  anstrengt  Forklaring,  at  den  medikamentelle 
Anvendelse  af  dette  Pulver  betegner  en  Modifikation 
af  den  Anvendelse  af  Hjerneskalsamuletter,  som  Broca 
med  Rette  eller  Urette  tillægger  Stenaldersfolket.  Efter 
al  Sandsynlighed  trepanerede  man  for  Epilepsi  for  at 
faa  den  onde  Aand,  af  hvem  den  Syge  ansaas  for  at 
være  besat,  ud,  og  man  trepanerede  ved  Skrabning, 
fordi  det  var  en  forholdsvis  simpel  og  farefri  Teknik. 
Naar  Skrabningen  i enkelte  Tilfælde  ikke  blev  ført 
helt  igennem,  er  det  rimeligvis,  fordi  Operationen  er 
bleven  afbrudt  enten  paa  Grund  af  Patientens  Uro, 
hvis  det  som  i det  foran  beskrevne  Tilfælde  har 
været  et  Barn,  eller  fordi  Patienten  er  besvimet,  og 
det  er  ingenlunde  udelukket,  at  selv  en  saadan  ufuld- 
ført  Trepanation  kan  have  haft  en  gavnlig  Virkning. 
Diagnosen  har  vistnok  ikke  sjeldent  været  urigtig,  og 


Behandlingen  har  sikkert  heller  ikke  sjeldent  haft  en 
betydelig  suggestiv  Virkning,  en  Omstændighed  som 
i det  hele  maa  tages  i Betragtning  som  en  af  Grun- 
dene til  den  primitive  Trepanations  store  Udbredelse. 

Forøvrigt  er  det  meget  muligt,  at  man  i saadanne 
Tilfælde,  hvor  Hullet  er  lukket  i Bunden,  slet  ikke 
har  haft  til  Hensigt  at  føre  det  helt  igennem  Benet.  Det 
vides  med  Sikkerhed,  at  man  i Algier  jevnligt  har 
indskrænket  sig  til  en  saadan  partiel  Trepanation,  der 
godt  kan  have  virketsom  et  kraftigt  deriverende  Middel 
ved  Hjernelidelser  af  ubestemt  Aarsag.  Det  er  ikke 
usandsynligt,  at  man  under  saadanne  Omstændigheder 
har  set  Tiden  an  nogle  Dage,  inden  man  besluttede 
sig  til  at  gaa  videre,  da  man  vistnok  kun  ganske 
undtagelsesvis  har  kunnet  vide,  om  det  var  nødven- 
digt, før  man  havde  foretaget  en  saadan  indledende, 
mindre  farefuld  Operation.  Alt  dette  er  ganske  vist 
kun  Gisninger,  men  en  Lukning  af  den  helt  gennem- 
førte Trepanation  ved  Reproduktion  af  Benvæv  i 
Bunden  har  ialfald  kun  kunnet  finde  Sted  under  sær- 
ligt gunstige  Omstændigheder. 

Det  tredie  Kranium,  der  viser  en  helt  gennemført 
og  fuldt  ud  helet  Trepanation,  er  fra  en  Jættestue  ved 
Næs  paa  Falster  (Aastrup  Sogn,  Sønder  Herred).  Det 
er  af  en  Mand  paa  omtrent  40  Aar,  som  har  over- 
levet Operationen  i mange  Aar,  hvad  man  med  Sik- 
kerhed kan  slutte  af  Hullets  Rand,  der  overalt  er  glat, 
af  elfenbensagtig  Konsistens.  Hullet  er  5,3  Centimetre 
langt  og  4,3  Centimetre  bredt,  nogenlunde  regelmæssigt 
elliptisk,  lidt  smallere  fortil  end  bagtil  og  beliggende 

midt  paa  Issen,  hvor  det  omfatter  de  forreste  Hjør- 
ner af  Issebenene  og  et  lille  Segment  af  Pandebenet. 
Det  har  flad  Tragtform,  og  den  brede  Rand  danner 
navnlig  fortil  og  tilhøjre  en  skarp  Kant  med  Kraniets 
indre  Flade,  medens  den  bagtil  og  tilvenstre  er  noget 
mere  stejl,  men  den  er  overalt  afrundet  og  lidt  for- 
tykket med  glat,  svagt  knudret  Overflade,  der  dannes 
af  haard  og  tæt  Benmasse.  Paa  venstre  Isseben  findes 
der  en  fra  Hullet  udgaaende  skarp  Sprække,  der 
løber  en  halv  Snes  Centimetre  bagtil  og  gaar  helt 
igennem  Benet;  den  er  aabenbart  opstaaet  efter  Døden 
ved  Jordens  Tryk,  da  den  ikke  viser  noget  Spor  af 
en  Helingsproces,  og  selv  om  man  vil  antage,  at 
den  skyldes  et  Brud,  der  er  opstaaet  umiddelbart  før 
Døden,  kan  det  under  ingen  Omstændigheder  være 
dette  Brud,  der  har  givet  Anledning  til  den  langt 
tidligere  udførte  Trepanation.  Hvad  Anledningen  iøvrigt 
har  været,  er  det  umuligt  at  sige.  Der  findes  hverken 
i Hullets  umiddelbare  Omfang  eller  andetsteds  paa 
Kraniet  Spor  af  nogen  Læsion  eller  sygelig  Tilstand, 
og  Operationen  er  derfor  rimeligvis  udført  paa  Grund 
af  en  eller  anden  smertefuld  Hjernesygdom,  hvis  man 
ikke  vil  gætte  paa,  at  Manden  har  været  sindssyg 
eller  Epileptiker,  hvad  man  selvfølgeligt  ikke  kan  be- 
nægte. 


IV 

Det  mærkeligste  af  de  i Danmark  fundne  trepane- 
rede Kranier  fra  Oldtiden  er  i 1840  fundet  i en  Grav- 
høj ved  Lundtofte  og  maa  efter  Fundforholdene  hen- 

føres  til  Broncealderen.1)  Det  henlaa  i mange  Aar 
i sønderbrudt  og  meget  defekt  Tilstand,  inden  man 
blev  opmærksom  paa,  at  enkelte  af  Brudstykkerne 


Trepaneret  Kranium  fra  Broncealderen. 

(Lundtofte,  Københavns  Amt.) 

bar  tydelige  Spor  af  en  Behandling,  som  viste  sig  at 
hidrøre  fra  Trepanation.  Efter  at  de  bevarede  Styk- 
ker var  sat  sammen,  fremtraadte  Trepanationsaabnin- 


*)  Søren  Hansen:  Om  forhistoriske  Trepanationer  i Danmark. 
Aarb.  f.  nord.  Oldk.  og  Hist.,  1889. 

gen  som  et  Hul,  der  omfatter  den  forreste,  sagittale 
Del  af  Issebenene  og  den  bageste  Del  af  Pandebenet. 
Det  er  ca.  io  Centimetre  langt  og  ca.  8 Centimetre 
bredt  og  ligger  skraat  med  den  forreste  brede  Ende 
ca.  7 Centimetre  over  Pandebenets  højre  processus  zygo- 
maticus  og  den  bageste  noget  smallere  Ende  omtrent 
ved  venstre  tuber  parietale,  saaledes  at  omtrent  de 
tre  Femtedele  af  Hullets  Areal  falder  til  højre  for 
Midtlinien.  Den  skraat  afskaarne  og  noget  bølgede 
Rand  ligger  i en  tilnærmelsesvis  plan  Flade,  parallel 
med  og  lidt  under  en  fortil  til  højre  hældende  Plan, 
der  tangerer  Hjernens  Overflade,  og  den  sænker  sig 
under  Forløbet  tvers  over  Panden  fra  venstre  til 
højre  for  derefter  at  krumme  sig  jævnt  bagtil  og  lidt 
opad,  indtil  den  foran  højre  tuber  parietale  drejer  til 
venstre  og  skærer  Sagittalsuturen  ca.  6 Centimetre  foran 
dennes  bageste  Ende,  hvorefter  den  atter  krummer 
sig  frem  over  venstre  Isseben.  Af  Hullets  hele  Om- 
kreds mangler  den  forreste  venstre  Fjerdedel.  Det 
danner  i sin  Helhed  en  afskaaren  meget  flad  Tragt, 
men  Snitfladens  Hældning  er  uregelmæssig  og  dens 
Bredde  som  Følge  heraf  forskellig,  varierende  fra  6 
til  9 Millimetre.  Snitfladen  viser  paa  flere  Steder  lave 
Længdefurer  og  er  let  udhulet  paa  langs;  hvor  dens 
indre  Kant  ikke  er  afstødt,  er  denne  skarp,  og  hver- 
ken her  eller  paa  de  overskaarne  Vægge  mellem  Cel- 
lerne i den  indre  Bensubstans  er  der  Tegn  paa  den 
Reaktion,  der  vilde  være  indtraadt,  hvis  Individet 
havde  overlevet  Operationen  blot  en  ganske  kort  Tid, 
ligesom  der  heller  ikke  findes  noget  Spor  af  en  Af- 
glatning  eller  anden  Efterbehandling.  Den  ydre  Kant 

af  Snitfladen  er  derimod  afrundet,  og  dette  staar  i 
Forbindelse  med  en  tæt  Række  af  skraatstillede,  korte 
Furer  paa  Benets  ydre  Flade,  som  løber  ud  fra  Kanten 
under  en  spids  Vinkel.  De  har  i Reglen  kun  en  Længde 
af  5 til  8 Millimetre  og  viser  paa  Pandebenet  alle 
fremefter,  medens  de  fleste  af  dem  paa  højre  Isseben 
viser  bagud;  her  er  de  i det  hele  noget  sparsommere 
end  fortil,  og  ved  Randens  bageste  Del  mangler  de 
næsten  ganske.  Da  der  efter  Snitfladens  navnlig  paa 
Pandebenet  temmelig  stærke  Krumning  ikke  ret  vel  kan 
være  Tvivl  om,  at  det  manglende  Stykke  er  udskaaret 
med  et  kortegget  Instrument,  som,  hvad  enten  det 
nu  har  været  en  Sav  eller  en  Kniv,  maa  være  ført 
med  korte,  savende  Bevægelser,  saa  lader  disse  Furer 
sig  let  forklare  ved  at  antage,  at  Instrumentet  er 
smuttet  ud  over  Kanten.  Parallelt  med  denne  løber 
der  i en  Afstand  af  et  Par  Millimetre  enkelte  andre, 
længere  Furer,  som  antageligt  er  fremkomne  ved  Ope- 
rationens Begyndelse,  og  endelig  findes  der  bagtil, 
et  Par  Centimetre  til  venstre  for  Sagittalsuturen  paral- 
lelt med  denne  og  altsaa  omtrent  lodret  paa  Kanten, 
to  meget  fine  Furer,  der  er  ganske  lige  og  omtrent 
2 Centimetre  lange,  og  som  maaske  kan  opfattes  som 
Spor  af  et  Hudsnit,  hvorved  man,  før  Savningen  be- 
gyndte, har  gennemskaaret  og  løsnet  Huden  i Lapper. 

Uagtet  Hullet  ganske  vist  er  meget  stort,  og  uagtet 
der  hverken  udvendigt  eller  indvendigt  paa  Kraniet 
kan  opdages  noget  Spor  af  Læsioner  eller  sygelige 
Processer,  der  kunde  begrunde  et  saa  dristigt  opera- 
tivt Indgreb,  er  der  dog  ikke  nogen  Grund  til  at 
tvivle  om,  at  det  er  gjort  paa  den  levende  Mand.  Den 

Omhu,  hvormed  man  har  søgt  at  undgaa  en  Beska- 
digelse af  Hjernen  ved  Gennemsavningen  af  Benet, 
idet  Snittet  er  lagt  saaledes,  at  det  næsten  tangerer 
den,  taler  i høj  Grad  for,  at  Operationen  er  foretaget 
i den  Hensigt  at  helbrede  Manden.  Den  er  ikke  lyk- 
kedes, men  det  er  ingenlunde  utænkeligt,  at  han 
kunde  have  overlevet  den.  Der  kendes  i det  mindste 
et  enkelt  allerede  tidligere  omtalt  Eksempel  paa  en 
Trepanation  af  endnu  større  Udstrækning,  som  Patien- 
ten har  overlevet,  idet  Hullets  Rand  er  fuldstændig 
helet  overalt.  Det  er  beskrevet  af  Pruniéres.1)  Hul- 
let er  i sin  største  Udstrækning  14  Centimetre  langt,  og 
dets  Overkant  danner  to  sammenstødende  Buer,  hvor- 
for det  maa  antages,  at  Operationen  er  udført  to 
Gange  med  kortere  eller  længere  Mellemrum. 

Lundtoftekraniet,  der  findes  paa  det  oldnordiske 
Museum  i København,  har  sin  største  Interesse  der- 
ved, at  det  med  usædvanlig  Tydelighed  viser,  hvorledes 
Operationen  maa  være  udført.  Den  har  ganske  sikkert 
været  meget  langvarig  og  besværlig,  og  man  kan 
vistnok  roligt  gaa  ud  fra,  at  man  ikke  vilde  have 
gjort  sig  saa  megen  Ulejlighed,  hvis  der  blot  havde 
været  Tale  om  at  skære  et  Stykke  ud  af  Kraniet 
efter  Døden  for  at  bruge  det  som  Amulet  eller  paa 
anden  Maade.  Det  er  i saa  Henseende  ikke  uden  In- 
teresse, at  Patienten  synes  at  have  været  en  velstillet 
Mand,  da  han  er  bleven  jordfæstet  i en  anseelig  Høj 
med  rigeligt  Gravgods. 

Hvad  Operationstekniken  angaar,  minder  dette  Kra- 


J)  Assoc.  frang.  Congrés  de  Biois,  1884,  S.  417. 

nium  stærkt  om  et,  der  i sin  Tid  er  beskrevet  af 
Topinard,  som  dog  mente,  at  Trepanationen  var 
udført  efter  Døden,  fordi  der  heller  ikke  her  fandtes 
Tegn  paa  nogen  begyndende  Helingsproces.  Hullets 
Omgivelser  viser  en  Række  fine  Ridser  af  ganske 
samme  Karakter  som  dem,  der  findes  paa  Lundtofte- 
kraniet  og  uden  Tvivl  fremkomne  paa  samme  Maade, 
men  Hullet  er  betydeligt  mindre,  idet  den  største 
Diameter  kun  er  6 Centimetre  lang.  Kraniet  er  fra 
en  yngre  Stenaldersgrotte  ved  Feigneux  (Oise)  og 
findes  i Musée  Broca.1) 

En  lignende  Teknik  synes  at  have  været  anvendt 
ved  Trepaneringen  af  et  af  Emile  Schmit  omtalt 
Kranium  fra  en  Grotte  ved  Congy  (Marne).  Beskri- 
velsen er  ganske  vist  meget  mangelfuld,  men  en  ved- 
føjet  Afbildning  viser  en  frisk  Snitflade  uden  Tegn  paa 
nogen  Helingsproces  af  samme  Udseende  som  den 
paa  Lundtoftekraniet.  Hullet  ligger  omtrent  midt  paa 
højre  Isseben  og  er  af  oval  Form  med  den  forreste 
Ende  noget  tilspidset;  det  er  9 Centimetre  langt  og 
5,7  Centimetre  bredt.2)  Til  samme  Kategori  maa  lige- 
ledes henregnes  et  af  Wankel  beskrevet  Kranium  fra 
Bøhmen,  hvor  der  endnu  lod  sig  paavise  Blodspor 
omkring  Snitfladen.  Hullet  har  her  de  samme  Dimen- 
sioner som  paa  Lundtoftekraniet,  men  det  sidder  lige 
i Midtlinien  og  længere  tilbage  paa  den  øverste  Del 
af  Baghovedet.3) 

x)  Buil.  Soc.  d’Anthr.,  Paris  1887,  3 Ser.,  T.  X,  S.  527. 

2)  Buil.  et  Mém.  de  la  Soc.  d’Anthr.,  Paris  1909,  5 Ser.,  T.  X,  S.  302. 

3)  Mitth.  anthr.  Ges.,  Wien  1882,  Vol.  XII  (Neue  Folge  II),  S.  123. 

Denne  Metode  synes  i det  hele  taget  at  have  været 
almindeligt  anvendt,  men  de  foreliggende  Beskrivelser 
af  disse  Kranier  er  meget  ofte  saa  overfladiske,  at 
man  ikke  faar  meget  at  vide  om  Tekniken,  og  naar 
Patienten  har  levet  i nogen  Tid  efter  Operationen, 
er  det  sædvanligvis  ret  vanskeligt  at  se,  hvorledes  den 
har  været  udført.  1 de  fire  her  omtalte  Tilfælde  er 
Patienten  død  umiddelbart  efter  Operationen.  Heraf 
kan  -man  dog  ikke  slutte,  at  Metoden  har  været  far- 
ligere end  Skrabningsmetoden,  men  det  maa  bemær- 
kes, at  der  ikke  foreligger  noget  sikkert  konstateret 
Tilfælde  af  Død  umiddelbart  efter  en  Trepanation  ved 
Skrabning,  hvilket  dog  kan  hidrøre  fra,  at  denne  Me- 
tode fortrinsvis  anvendtes  paa  Børn,  hvis  Kranier 
ikke  er  saa  holdbare  og  derfor  lettere  gaar  til  Grunde 
i Jorden  end  Kranier  af  voksne  Individer. 

Fra  Jernalderen  kender  man  endnu  ikke  noget  Til- 
fælde af  egenlig  Trepanation  her  i Landet,  men  der 
foreligger  et  meget  interessant  Eksempel  paa  Resek- 
tion  af  et  Benstykke,  som  viser,  at  man  ogsaa  i denne 
Periode  var  fortrolig  med  operative  Indgreb  ved  Brud 
paa  Kraniet.  Det  er  fra  den  bekendte  Gravplads  fra 
den  ældre  Jernalder  ved  Varpelev  i Stevns  Herred, 
og  Kraniet,  som  tilhører  Universitetets  normal-anato- 
miske Samling  er  i sin  Tid  omhyggeligt  undersøgt 
og  beskrevet  af  F.  T.  Schmidt,  hvis  Meddelelse  om 
det  kan  gengives  uden  yderligere  Kommentar:1)  »Et 
Hugsaar  af  U/2  Tommes  Længde  strækker  sig  over 


')  Aarbøger  for  nordisk  Oldkyndighed  og  Historie,  1877,  S.  360. 

den  venstre  Side  af  Panden  fra  Kronsømmen  til 
tæt  over  Øjehuleranden  endende  i Pandebenets  ydre 
Orbitalfremragning.  At  det  er  et  Sværdhug,  ses  tyde- 
ligt ved  den  nederste  Ende  af  Saaret,  hvor  den  tynde, 


Resektion  efter  Hugsaar,  ældre  Jernalder. 
(Varpelev,  Præstø  Amt.) 


knivskarpe  Eg  kun  er  trængt  ind  i Benet,  men  ikke 
som  i den  øvrige  Udstrækning  igennem  hele  dets 
Tykkelse.  Fra  den  øverste  Ende  af  Hugsaaret  udgaar 
under  en  stump  Vinkel  et  Brud,  som  i en  Længde 
af  2 Tommer  strækker  sig  bueformet  nedad  og  bagtil 
i Issebenet;  tæt  over  Saarets  nederste  Ende  gaar  fra 
dette  et  andet  Brud  bagtil  gennem  Tindingedelen  af 

Pandebenet.  Af  den  ved  Hugsaaret  begrænsede  og 
tildels  frasplintrede  Benplade  er  det  øverste  Stykke 
borttaget  med  en  Sav,  som  er  ført  vandret  fra  Hug- 
get til  Bruddet  tværs  over  Kronsømmen,  hvorved  der 
altsaa  er  frembragt  et  stort  trekantet  Hul.  Dettes 
nederste,  med  Saven  dannede  Rand  har  en  Længde 
af  ca.  23A  Tommer,  og  i dens  Forlængelse  har  Saven 
baade  fortil  og  bagtil  efterladt  en  Fure  lidt  ind  paa 
Pandebenet  og  Issebenet.  Under  den  forreste  Del  af 
denne  Rand  findes  en  bred  Fure,  hvori  Saven  først 
har  været  anbragt,  men  er  gledet  ud  for  Operatøren. 
Hullets  bageste  Rand,  der  altsaa  er  dannet  af  Brud- 
det, viser  tydelige  Mærker  af  at  være  bleven  afskaaren 
og  jevnet,  aabenbart  i den  Hensigt  at  borttage  frem- 
ragende Bensplinter.  I de  med  Saven  skaarne  Furer 
ses  under  Loupe  tydelige  Skuringsstriber  af  dens  Tæn- 
der; den  har  haft  en  lige  Eg  af  rigelig  V*  Linies 
Tykkelse.  Hverken  Randene  af  Hullet  eller  Benfla- 
derne i dets  nærmeste  Omkreds  vise  mindste  Spor 
af,  at  Saaret  har  suppureret,  og  Manden  maa  være 
død  ganske  kort  Tid  efter,  at  det  er  blevet  ham  bi- 
bragt.« 

Det  er  meget  beklageligt,  at  denne  mønsterværdige 
Beskrivelse  af  et  hidtil  enestaaende  Stykke  ikke  er 
bleven  bekendt  i Udlandet,  hvor  man  gennemgaaende 
har  behandlet  den  forhistoriske  Trepanation  paa  gan- 
ske dilettantmæssig  Maade.  End  ikke  Broca,  der  dog 
selv  var  Kirurg,  har  undersøgt  eller  ialfald  ikke  be- 
skrevet sine  Tilfælde  paa  tilstrækkeligt  anskuelig  Maade, 
og  det  er  aabenbart  heri,  at  Grunden  maa  søges  til 
det  ejendommelige  Forhold,  at  hverken  han  eller  de 

andre  franske  Antropologer,  der  har  beskæftiget  sig 
med  denne  Sag,  har  haft  Øje  for  den  overmaade  simple 
Ting,  at  Patienterne  jevnligt  døde  under  eller  umid- 
delbart efter  Operationen.  Denne  ellers  ret  nærlig- 
gende Omstændighed  forklarer  de  saakaldte  posthume 
Trepanationer,  der  ikke  viser  Spor  af  Ardannelse  paa 
Randene,  paa  saa  naturlig  og  ligefrem  Maade,  at  der 
ikke  er  nogen  rimelig  Grund  til  at  antage,  at  de  er 
udførte  efter  Døden,  eller  til  at  fortabe  sig  i Speku- 
lationer over,  hvad  Meningen  kan  have  været  hermed. 


Fra  Jernalderen  stammer  ligeledes  tre  trepanerede 
Kranier,  som  i Aaret  1900  blev  fundne  paa  en  Grav- 
plads ved  Alvastra  i Ostergbtland,  de  første  og 
hidtil  de  eneste  Vidnesbyrd  om  forhistorisk  Trepana- 
tion i Sverige.  Allerede  i 1873  havde  man  paa  dette 
Sted  bemærket  nogle  nu  forsvundne  lave  Gravhøje 
og  Stensætninger,  og  Gravpladsen  synes  at  have  haft 
et  betydeligt  Omfang,  hvorfor  det  maa  antages,  at 
den  har  været  benyttet  gennem  et  længere  Tidsrum, 
som  efter  de  forefundne  Oldsager  med  Sikkerhed  kan 
siges  at  have  strakt  sig  fra  det  første  til  det  tredie 
Aarhundrede  efter  vor  Tidsregning,  efter  Montelius 
den  anden  Periode  af  den  svenske  Jernalder.  Ved  en 
af  Docent  Oscar  Almgren  i 1 900  foretaget  omhyg- 
gelig Undersøgelse  af  denne  Gravplads  blev  der  frem- 
draget Levninger  af  omtrent  en  Snes  menneskelige 
Skeletter,  hvoriblandt  ti  mere  eller  mindre  godt  be- 

varede  Kranier,  der  er  beskrevne  og  afbildede  af 
Gustaf  Retzius.1)  Af  disse  ti  Kranier  var  ikke  min- 
dre end  tre  trepanerede  og  alle  tre  paa  ganske  ens- 
artet Maade.  Aabningen  sad  paa  venstre  Side,  tværs 
over  Koronalsuturen,  lidt  ovenfor  linea  semicircu- 
laris  og  synes  at  være  frembragt  ved  Skrabning.  Hul- 
lernes Størrelse  og  Form  er  noget  forskellig;  det 
største  er  ovalt,  38  Millimetre  langt  og  25  Millimetre 
bredt,  af  de  to  andre  er  det  ene  afrundet  trekantet, 
28  Millimetre  langt  og  19  Millimetre  bredt,  det  andet 
afrundet  firkantet,  25  Millimetre  langt  og  23  Millime- 
tre bredt.  Alle  Hullerne  har  fuldt  helede  Rande,  og 
de  paagældende  Personer  har  saaledes  alle  levet. 

For  ganske  nyligt  har  Carl  M.  Furst  beskrevet  et 
Par  andre  trepanerede  Kranier  af  samme  Type  og 
ligeledes  fra  den  ældre  Jernalder,  det  ene  fra  Sundby 
i Ostergotland,  altsaa  nær  ved  Alvastra,  det  andet 
fra  Oland,  samt  endnu  to  fra  det  noget  nordligere 
liggende  Våsterås.  Alle  disse  Trepanationer  er  lyk- 
kedes, for  saavidt  som  Patienterne  har  overlevet  dem 
i lang  Tid.  Hullerne  er  heller  ikke  her  synderligt  store, 
paa  et  af  Kranierne  fra  Våsterås  er  det  endog  usæd- 
vanligt lille,  10X  16  Millimetre.  Det  kan  ikke  med 
Sikkerhed  siges,  hvilken  Fremgangsmaade  der  er  an- 
vendt, men  Furst  har  neppe  Ret  i sin  Formodning 
om,  at  det  er  den  af  Celsus  beskrevne  med  Boring 
af  en  Kreds  af  smaa  Huller.  Ganske  vist  er  Randen 
ikke  kredsrund,  men  det  hidrører  ialfald  delvis  fra 
Hullernes  Beliggenhed  over  Suturer,  ved  hvis  Ind- 

*)  Crania  suecica  antiqua,  Stockholm  1 900,  S.  i 74  fle..  Tab.  XCIII— 
XCV. 

munding  Ardannelsen  nødvendigvis  maa  blive  uregel- 
mæssig. Celsus  foreskriver  udtrykkeligt  denne  Metode, 
hvor  Trepanationen  skal  have  et  stort  Omfang  (se  Bil- 
ledet Side  1 1),  medens  han  ellers  anvender  en  alminde- 
lig Krontrepan,  og  Fiirst  gør  selv  opmærksom  paa, 
at  et  Folk,  som  har  kunnet  bore  Huller  i Stenøkser 
med  et  hult  Ben,  ogsaa  maa  have  kunnet  benytte  et 
saadant  som  Krontrepan.  En  endelig  Løsning  af  dette 
Spørgsmaal  vil  dog  ikke  kunne  opnaas,  før  der  fore- 
ligger Kranier  med  ikke  helede  Trepanationer.1) 

Antallet  af  forhistoriske  Kranier  fra  Norge  er  saa 
ringe,  at  der  ikke  er  noget  paafaldende  i,  at  ingen  af 
dem  er  trepanerede.  Derimod  maa  det  forundre,  at 
den  forhistoriske  Trepanation  er  saa  godt  som  ukendt 
paa  de  britiske  Øer,  hvor  man  dog  har  fundet  og 
undersøgt  Hundreder  af  Kranier  fra  samtlige  forhisto- 
riske Perioder.  Det  er  rimeligvis  en  Tilfældighed,  og 
der  er  al  mulig  Grund  til  at  antage,  at  man  her  har 
forstaaet  at  trepanere  lige  saa  tidligt  som  paa  Fast- 
landet. Munro  har  beskrevet  et  enkelt  Tilfælde  fra 
en  tidlig  Broncealdersgrav  paa  Øen  Bute  ved  Skot- 
lands Vestkyst.2)  Aabningen  har  en  fuldstændig  helet 
Rand  og  synes  at  være  frembragt  ved  Skrabning, 
men  Tilfældet  er  lidet  karakteristisk  og  har  kun  In- 
teresse som  Vidnesbyrd  om,  at  den  primitive  Trepa- 
nation dog  ogsaa  har  været  kendt  her,  selv  om  den 
neppe  har  været  saa  almindelig  anvendt  som  paa 
Fastlandet. 

1)  Trepanerade  svenska  kranier  från  aldre  tid.  Lunds  Universitets 
Årsskrift  N.  F.,  Afd.  2,  Bd.  9,  Nr.  4. 

2)  Proc.  Soc.  Antiqv.  Scotland,  1891. 

Vort  Kendskab  til  de  forskellige  Landes  Forhistorie 
er  for  ringe  til,  at  der  med  Sikkerhed  kan  siges 
noget  om  den  forhistoriske  Trepanations  Udbredelse. 
Paa  de  Steder,  hvor  man  har  fundet  mange  trepa- 
nerede Kranier,  er  der  overhovedet  fundet  mange 
Kranier,  enten  fordi  der  er  foretaget  særligt  omfat- 
tende Udgravninger  af  gamle  Gravhøje,  eller  fordi 
Kranierne  paa  Grund  af  særegne  Gravskikke  har 
været  særligt  let  tilgængelige.  Dette  sidste  er  saaledes 
Tilfældet  paa  de  kanariske  Øer,  hvor  Ligene  har 
været  anbragt  massevis  i Klippehuler,  og  Kranierne 
derfor  uden  større  Vanskeligheder  har  kunnet  op- 
samles i betydeligt  Antal.  Paa  Tenerifa  har  v.  Lu- 
schan  saaledes  indsamlet  210  Kranier,  af  hvilke  de 
10  var  trepanerede,  foruden  et  større  Antal,  hvor 
Operationen  ikke  var  fuldført,  men  paa  hvilke  der  er 
foretaget  en  Skrabning,  som  synes  at  maatte  opfattes 
som  Vidnesbyrd  om,  at  man  ikke  har  ønsket  at  skrabe 
helt  igennem  Benet.1)  Operationen  har  ogsaa  her 
været  saa  godt  som  ganske  farefri,  og  v.  Luse  han 
anslaar  efter  dette  Materiale  og  Erfaringerne  fra  andre 
Lande  Dødeligheden  ved  den  primitive  Trepanation 
til  ca.  4 Procent.  Under  Hensyn  til,  at  Operationen 
ikke  sjeldent  er  udført  i Tilfælde,  hvor  Patientens 
Tilstand  enten  paa  Grund  af  Sygdom  eller  efter  svære 
Læsioner  var  haabløs,  maa  det  vel  siges,  at  en  saa- 
dan  Mortalitetsprocent  er  saa  ringe,  at  Døden  kun 
ganske  undtagelsesvis  har  været  en  Følge  af  Opera- 
tionen. Patienterne  er  ikke  døde  paa  Grund  af,  men 


*)  XII  internat,  medie.  Kongres,  Moskow,  1897. 

til  Trods  for,  at  man  har  trepaneret  dem,  og  det 
synes  indlysende,  at  den  ringe  Fare  ved  Trepanatio- 
nen er  en  væsenlig  Aarsag  til,  at  man  har  udført  den 
saa  hyppigt. 

Om  nogen  direkte  Sammenhæng  mellem  den  pri- 
mitive Trepanation  paa  de  kanariske  Øer  og  i det 
nordvestlige  Afrika  er  der  neppe  Tale.  Den  kendes 
ikke  fra  de  nærmest  boende  Folkeslag  paa  det  afri- 
kanske Fastland,  og  den  ejendommelige  Operations- 
teknik, der  anvendes  i Algier,  er  ukendt  paa  Øerne. 
Heller  ikke  i det  gamle  Ægypten  trepanerede  man, 
hvad  der  synes  ret  mærkeligt  i Betragtning  af  det 
høje  Kulturtrin,  man  allerede  tidligt  havde  naaet  ved 
Nilens  Bredder.  Skønt  meget  indsigtsfulde  Forskere 
benægter  det,  er  det  dog  maaske  ikke  helt  udelukket, 
at  Trepanation  har  været  udført  her,  og  at  en  Del 
af  de  Huller,  som  man  hidtil  har  tilskrevet  Læsioner 
eller  sygelige  Tilstande,  alligevel  ved  nærmere  Un- 
dersøgelse kunde  vise  sig  at  være  frembragte  ved 
Kunst.  Ogsaa  i andre  Lande  har  man  tidligere  mis- 
kendt saadanne  Huller  og  betvivlet  den  primitive  Tre- 
panation i Oldtiden,  indtil  der  efterhaanden  var  frem- 
kommet saa  mange  Vidnesbyrd  om  den,  at  selv  de 
mest  haardnakkede  Tvivlere  maatte  bøje  sig  for  dem 
og  indrømme,  at  Broca  havde  haft  Ret.  At  man  ikke 
har  fundet  Kranier  med  primitiv  Trepanation  i andre 
gamle  Kulturlande  som  Indien  og  Kina,  er  uden  In- 
teresse, da  der  overhovedet  ikke  herfra  foreligger 
gamle  Kranier  i større  Antal,  medens  en  enkelt  For- 
sker (Elliot  Smith)  alene  for  sit  Vedkommende  har 
undersøgt  15,000  i Ægypten.  I det  gamle  Indien  har 

man  efter  historiske  Vidnesbyrd  kendt  og  udført  Ope- 
rationen med  heldigt  Resultat,  men  jeg  har  ikke  funden 
den  anvendte  Fremgangsmaade  nærmere  beskrevet.1) 
Selv  om  der  fra  de  gamle  asiatiske  Kulturlande  eller 
fra  Ægypten  skulde  fremkomme  udførligere  Oplys- 
ninger om,  at  man  ogsaa  har  trepaneret  der,  er  det 
dog  ikke  rimeligt,  at  de  vil  kaste  nyt  Lys  over  Spørgs- 
maalet.  Langt  større  Interesse  har  det,  at  der  endnu 
i vore  Dage  trepaneres  eller  indtil  for  faa  Aar  siden 
blev  trepaneret  paa  ganske  primitiv  Maade  i mange 
Lande,  hvor  der  endnu  ikke  er  Tale  om  moderne 
Kirurgi,  og  hvor  Befolkningens  Kulturtrin  overhove- 
det ikke  er  meget  højere  end  i Oldtiden.  Hvad  der 
foreligger  om  Operationens  Udførelse  i disse  Egne, 
danner  et  meget  værdifuldt  Supplement  til  det,  der 
vides  om  den  forhistoriske  Trepanation  i Europa,  og 
bekræfter  fuldt  ud  Formodningen  om,  at  den  har 
været  et  rent  kirurgisk  Indgreb  udført  i kurativt  Øje- 
med. Selvfølgeligt  ligger  der  ikke  heri  noget  afgørende 
Bevis  for,  at  man  aldrig  har  trepaneret  i andet  Øje- 
med, eller  at  man  aldrig  har  skaaret  Stykker  ud  af 
Menneskekranier  efter  Døden  for  at  benytte  dem  som 
Amuletter  med  mystiske  Egenskaber,  men  saa  længe 
som  der  ikke  vides  mere  herom,  end  hvad  man  for 
Tiden  véd,  er  der  ingen  Anledning  til  at  fordybe  sig 
yderligere  i dette  Spørgsmaal. 


*)  C.  M u t h u : A short  Review  of  the  History  of  ancient  Hindu  Medi- 
cine.  Proc.  Roy.  Soc.  Med.  Sec.  Hist.  Med.  1912— 1 3,  S.  190. 

V 

Det  Sted,  hvor  den  primitive  Trepanation  navnlig 
skal  studeres,  er  Algier,  fordi  vi  her  møder  den  i 
fuld  Blomstring  under  Forhold,  der  tillader  en  nær- 
mere Undersøgelse.  Allerede  i Tredserne  fremkom 
der  fra  franske  Militærlæger  forskellige  Meddelelser 
om,  at  Kabylerne  i Aurés  i Provinsen  Constantine 
trepanerede,  men  disse  Meddelelser  vakte  ingen  sær- 
lig Opmærksomhed,  før  Broca  sammenholdt  dem 
med  sine  egne  Undersøgelser  over  den  forhistoriske 
Trepanation  og  med,  hvad  man  den  Gang  vidste  om 
primitiv  Trepanation  i andre  Verdensegne.  Fra  den 
Tid  foreligger  der  en  udtømmende  sagkyndig  Behand- 
ling af  den  algierske  Trepanation  ved  A.  Védrénes,1) 
som  senere  er  bleven  suppleret  med  nye  og  meget 
interessante  Oplysninger  af  Malbot,  i Samarbejde  med 
Verneau.2)  Ved  disse  Arbejder  er  den  primitive  Tre- 
panation i Algier  nu  saa  godt  kendt,  at  man  endog 
med  ret  betydelig  Sikkerhed  kan  gøre  Rede  for  dens 
historiske  Udvikling.  Skikken  synes  ikke  at  være  op- 
staaet  paa  Stedet  selv,  men  skal  være  indført  dertil  for 
en  halv  Snes  Generationer  siden  af  Mohamed  ben 
Belcassem  ben  Mira,  som  havde  lært  Kunsten  af 
Sidi  Mohamed  ben  Ahmed,  der  tilhørte  en  anden 
Stamme  og  boede  i en  anden  Egn  af  Landet.  Efter 
en  anden  Tradition  skal  Ophavsmanden  til  Trepana- 
tionen være  en  marokkansk  Læge  ved  Navn  Seouli- 

*)  La  trepanation  du  cråne  chez  les  indigénes  d’ Aurés,  Revue  de 
Chirurgie,  V,  1885,  S.  817. 

5)  La  trépanation  dans  l’Aurés,  L’Anthropologie,  VIII,  1897. 

Djilianous,  som  levede  i det  ellevte  Aarhundrede 
og  følgeligt  var  samtidig  med  den  berømte,  arabiske 
Læge  Abulkasis,  der  kendte  og  beskrev  Trepana- 
tionen, rigtignok  med  en  noget  anden  Teknik  end 
den,  der  nu  anvendes  i Aurés.  Hvilken  af  disse  to 
Traditioner  der  er  den  rigtige,  lader  sig  vel  neppe 
afgøre,  men  de  peger  begge  i samme  Retning  og 
indeholder  en  umiskendelig  Antydning  af,  at  Kunsten 
er  kommen  til  Aurés  udefra.  Af  mere  eller  mindre 
tilfældige  Grunde  har  den  holdt  sig  netop  paa  dette 
Sted  som  en  lokal  Helbredelsesmetode,  der  ikke  har 
udbredt  sig  videre  eller  dog  ialfald  ikke  ud  over 
de  nærmest  tilstødende  Distrikter.  Det  er  en  for- 
sprængt Rest  af  den  gamle  arabiske  Lægekunst,  som 
i sin  Helhed  forfaldt  sammen  med  den  øvrige  ara- 
biske Kultur,  og  som  ellers  synes  forsvundet  fra 
hele  det  arabiske  Kulturomraade,  skønt  der  er  al 
Grund  til  at  antage,  at  der  i den  nordafrikanske 
Folkemedicin  ved  nærmere  Undersøgelse  vil  kunne 
paavises  adskillige  andre  Reminiscenser  fra  Abul- 
kasis, Avicenna  og  de  andre  store  arabiske  Læger 
fra  det  tiende,  ellevte  og  tolvte  Aarhundrede. 

Den  Trepanation,  der  udøves  i Aurés,  er  saaledes 
egenlig  ikke  primitiv,  forsaavidt  som  den  er  en  Lev- 
ning af  den  arabiske  Kirurgi,  der  atter  havde  sit 
Grundlag  i den  græske,  og  i Overensstemmelse  her- 
med benyttes  der  et  særegent  Instrumentarium,  som 
heller  ikke  kan  kaldes  primitivt,  selv  om  det  maaske 
nok  bør  betegnes  som  noget  antikveret.  Der  er  saa- 
ledes en  væsenlig  Forskel  paa  denne  algierske  Tre- 
panation og  den,  der  udøves  f.  Eks.  paa  Sydhavs- 

øerne,  hvor  Teknik  og  Instrumentarium  endnu  ikke 
er  komne  ud  over  det  rent  primitive  Stadium,  me- 
dens der  er  Grund  til  at  antage,  at  der  i Aurés 
endog  er  foregaaet  en  Udvikling  efter  den  arabiske 
Periode.  Der  er  ikke  noget  mystisk  ved  den,  men  i 
saa  Henseende  afviger  den  dog  mindre  fra  den  virke- 
ligt primitive  Trepanation,  end  man  har  været  til- 
bøjelig til  at  antage.  Det  var  vel  nærmest  denne 
Omstændighed,  der  gjorde,  at  Broca  ikke  interes- 
serede sig  videre  for  den.  Det  er  heller  ikke  sand- 
synligt, at  en  Skik  eller  Sædvane,  der  ikke  havde 
nogen  reel  Værdi  for  Befolkningen,  kunde  have  vun- 
det en  saadan  Udbredelse,  at  man  endog  har  fundet 
Anledning  til  at  tage  Hensyn  til  den  i Lovgivningen. 
Der  findes  saaledes  et  juridisk  Værk  fra  det  15de 
Aarhundrede,  som  i et  Afsnit  om  Skadeserstatning 
for  Saar  med  Hensyn  til  Trepanationerne  udtaler,  at 
hvis  Lægen  skærer  ind  paa  det  Sted,  hvor  Hoved- 
saaret  er,  og  Patienten  dør,  er  Lægen  ikke  skyldig; 
skærer  han  derimod  ved  Siden  af,  eller  gør  han  Hul- 
let for  stort,  skal  han  straffes.  1 en  anden  Forbindelse 
skelner  den  gamle  arabiske  Jurist  mellem  to  forskel- 
lige Arter  af  Trepanation:  Mounheila,  hvorved  kun 
den  yderste  Skal  af  Benet  fjernes,  og  Ahachema, 
hvorved  tillige  den  indre  Skal  fjernes.  Den  første 
Trepanationsmaade  er  saaledes  ikke  nogen  ufuldstæn- 
dig Operation,  men  et  særegent  Indgreb,  som  ikke 
skulde  føres  videre  end  til  den  blodrige  Mellemsub- 
stans. At  saadanne  Indgreb  under  visse  Omstændig- 
heder kan  have  en  gavnlig  Virkning,  lader  sig  ialfald 
ikke  benægte,  og  den  her  foreliggende  Oplysning  er 

af  betydelig  Interesse,  fordi  den  viser,  hvorledes  en 
hel  Række  tilsyneladende  ufuldførte  eller  helede  pri- 
mitive Trepanationer  kan  opfattes.  Det  kan  vel  ikke 
med  Sikkerhed  siges,  at  f.  Eks.  de  to  formentlig  he- 
lede Trepanationer  fra  Stenalderen,  der  kendes  her 
fra  Landet,  er  Operationer  af  samme  Art  som  den 
her  nævnte  algierske  eller  arabiske  Mounheila,  men 
meget  tyder  paa,  at  det  forholder  sig  saaledes.  Det 
er  ingenlunde  usandsynligt,  at  man  allerede  i Sten- 
alderen havde  gjort  den  Erfaring,  at  en  Gennemskrab- 
ning  af  Hovedbenenes  ydre  Flade  i visse  Tilfælde 
var  tilstrækkelig  til  at  skaffe  Patienten  saa  megen 
Lindring,  at  der  ikke  var  Anledning  til  at  gaa  videre. 

Den  højtansete  franske  Kirurg  Lucas-Champion- 
niére,  der  er  en  af  de  bedste  Kendere  af  primitiv 
Trepanation,  benægter  rent  ud  Muligheden  af,  at  en 
Trepanationsaabning  kan  lukkes  ved  Nydannelse  af 
Benvæv.  Den  lukkes  meget  ofte  ved  Dannelsen  af  en 
ejendommelig  haard  Bindevævsmasse,  der  beskytter 
Hjernen  saa  godt>  at  der  ikke  tiltrænges  nogen  Ban- 
dage, end  ikke  hos  Epileptikere,  men  denne  Masse 
er  ikke  benagtig  og  forsvinder  ligesom  andre  Bløddele 
ved  Forraadnelsesprocessen.  De  i Bunden  lukkede 
Trepanationsaabninger  paa  forhistoriske  Kranier  er 
efter  Lucas-Championniéres  Mening  altid  frem- 
komne ved  ufuldstændig  Trepanation  og  har  i det 
væsentlige  samme  Form  som  umiddelbart  efter  Ope- 
rationen.1) 

Efter  alt,  hvad  der  foreligger  om  den  algierske 


l)  Trepanation  néolithique  etc.,  Paris  1912,  S.  54. 

Trepanation,  maa  det  antages,  at  den  ufuldstændige 
Trepanation  sædvanligvis  udføresved  Hjernesygdomme, 
medens  den  fuldstændige  Trepanation  udføres  efter 
Brud  paa  Hjerneskallen.  De  indfødte  Operatører,  der 
kaldes  Thebiber  eller  Thoubiber,  har  kun  en  rent 
haandværksmæssig  Uddannelse,  men  der  findes  dog  i 
det  antropologiske  Museum  i Paris  et  af  Verneau 
og  Malbot  beskrevet  og  afbildet  Kranium,  som  uden 
al  Tvivl  har  været  benyttet  som  Øvelsesapparat.  Det 
er  behandlet  paa  ganske  uregelmæssig  Maade  med 
Thebibernes  to  vigtigste  Instrumenter,  et  Bor  (brima) 
og  en  langskaftet  Stiksav  (menchar),  og  viser  en  Del 
ikke  perforerende  Borehuller  og  nogle  Savsnit,  hvor- 
ved der  er  udtaget  et  uregelmæssigt  kantet  Benstykke. 
Mærkeligt  nok  findes  der  saavidt  vides  ikke  noget 
virkelig  trepaneret  Kranium  fra  Algier  i Museerne, 
men  efter  de  foreliggende  udførlige  Beskrivelser  fjer- 
nes der  ved  de  fuldstændige  Trepanationer  et  sæd- 
vanligvis rundagtigt  Benstykke  ved  Boring  af  en 
Kreds  af  tæt  siddende  Huller,  idet  de  smalle  Ben- 
broer imellem  dem  overskæres  med  Stiksaven.  Det 
er  saaledes  den  samme  Fremgangsmaade,  som  Celsus 
foreskriver,  alene  med  den  utvivlsomme  Forbedring, 
at  Benbroerne  overskæres  med  Stiksaven,  medens 
Celsus  anvender  Mejsel  og  Hammer.  løvrigt  er  Me- 
toden jo  ret  nærliggende  og  har  været  anvendt  paa 
Steder,  hvor  man  hverken  direkte  eller  indirekte  har 
kendt  noget  til  den  klassiske  Oldtids  Kirurgi. 

Operationen  udføres  uden  Bedøvelse  af  nogen  Art 
og  skal  efter  samtlige  Forfatteres  overensstemmende 
Vidnesbyrd  praktisk  talt  være  fuldkommen  farefri. 
Efterbehandlingen  er  ganske  primitiv,  uden  Antiseptik 

af  hvad  Art  nævnes  kan.  Saaret  forbindes  med  en  af 
forskellige  Ingredienser  sammenrørt  Smørelse  og  heler 
sædvanligvis  uden  Komplikationer,  og  den  indfødte 
Befolkning  har  saa  stor  Tillid  til  deres  egne  Læger, 
at  det  hidtil  har  været  umuligt  for  de  franske  Mi- 
litærkirurger paa  Stedet  at  optage  Konkurrencen  med 
dem,  ikke  blot  med  Hensyn  til  Trepanationerne,  men 
ogsaa  i anden  kirurgisk  Praksis. 


Som  et  af  de  Steder, .hvor  Trepanationen  endnu  i 
vore  Dage  udføres  eller  dog  for  ikke  mange  Aar 
siden  udførtes  med  en  for  en  kultiveret  Tankegang 
næsten  ubegribelig  Letfærdighed,  kan  nævnes  Daghe- 
stan  i Kaukasus.  Ifølge  russiske  Militærlægers  Beret- 
ninger trepanerer  man  ikke  blot  for  Hovedpine  og 
efter  Læsioner,  men  endog  ganske  almindeligt  for  at 
presse  Skadeserstatning  af  en  Modstander,  som  under 
Slagsmaal  har  været  saa  uheldig  at  ramme  den  paa- 
gældende i Hovedet,  og  da  Lægehonorar  ogsaa  i 
Daghestan  er  priviligeret  Fordring,  har  Gernings- 
manden at  betale  for  Operationen,  enten  den  har 
været  nødvendig  eller  ikke.  Trepanationen  anses  for 
ganske  farefri  og  udføres  med  en  smal  Hulmejsel 
med  afrundede  Hjørner  efter  Gennemskæring  af  Blød- 
delene.  Under  Opmejslingen  af  Hullet,  som  afsluttes 
med  en  omhyggelig  Afglatning  af  Randen,  ligger  Pa- 
tienten ganske  stille  og  føler  efter  Sigende  ingen 
Smerter.  Saaret  i Bløddelene  læges  sædvanligvis  uden 
Vanskelighed.1) 


*)  The  Lancet,  1888,  I,  S.  138. 

Paa  lignende  Maade  trepanerede  man  endnu  i den 
sidste  Halvdel  af  forrige  Aarhundrede  i Montenegro, 
hvor  man  dog  synes  at  have  været  noget  forsigtigere. 
De  herfra  foreliggende  Oplysninger  er  spredte  og 
sparsomme,  men  der  er  dog  nogen  Grund  til  at  an- 
tage en  vis  Forbindelse  med  den  oldgræske  Kirurgi. 
Der  er  imidlertid  ingen  Anledning  til  her  at  gaa 
nærmere  ind  paa  dette  Spørgsmaal,  da  Montenegri- 
nerne ligesaa  godt  selv  kan  have  fundet  paa  at  tre- 
panere som  Stenaldersfolket  i mange  andre  Lande 
eller  som  den  ligesaa  primitive  Befolkning  paa  Syd- 
havsøerne, der  ganske  sikkert  ikke  har  lært  Kunsten 
hverken  af  Grækerne  eller  af  noget  andet  europæisk 
Folk,  og  som  udøver  den  i saa  stor  Udstrækning,  at 
det  fortjener  særlig  Omtale. 


VI 

Befolkningen  paa  Sydhavsøerne  har  fra  gammel 
Tid  været  bekendt  for  sine  dristige  og  dygtige  Ki- 
rurger.1) Rejsebeskrivelserne  indeholder  talrige,  mere 
eller  mindre  sandsynlige  Fortællinger  om  operative 
Indgreb  ved  alvorlige  Læsioner,  om  Folk,  der  havde 
brækket  Halsen  eller  Ryggen  og  allerede  var  fuld- 
kommen lamme,  men  som  kom  sig,  efter  at  de  Til- 
stedeværende havde  trukket  Hvirvlerne  i Led,  og  om 
lignende  heroiske  Kure.  Disse  Fortællinger  lader  sig 
ganske  vist  ikke  kontrollere,  men  de  kan  dog  neppe 

*)  Th.  Waitz:  Anthropologie  der  Naturvolker,  6.  Bd.,  Leipzig 
1872,  S.  398  flg. 


59 


betegnes  som  rene  Skipperhistorier,  og  sikkert  er  det, 
at  man  overalt  paa  Sydhavsøerne  ved  Europæernes 
Ankomst  forstod  at  behandle  Benbrud,  at  udskære 
afbrækkede  Pilespidser  og  at  læge  allehaande  Saar, 
ligesom  man  i stor  Udstrækning  anvendte  Massage- 
behandling, Indgnidninger,  Omslag,  Dampbade,  kolde 
Afvaskninger  og  lignende  fysisk  Terapi.  Det  synes, 
som  om  Befolkningen  i sin  Helhed  ialfald  paa  Fidji- 
Øerne  og  flere  andre  Øgrupper  var  i Besiddelse  af 
en  almindelig  praktisk  Sans  og  Interesse  for  Læge- 
kunsten, som  ellers  er  ret  usædvanlig  hos  primitive 
Folkeslag;  men  det  maa  dog  antages,  at  man  har 
overladt  Udførelsen  af  større  operative  Indgreb  som 
Amputationer,  Kastrationer  og  Trepanationer  til  sær- 
ligt øvede  og  behændige  Folk,  uden  at  der  dog  vides 
noget  sikkert  om,  hvorledes  det  forholdt  sig  hermed. 

Om  Trepanationen  beretter  den  engelske  Mis- 
sionær William  Ellis,')  at  den  blev  udført  paa  Øen 
Bora-Bora  (Selskabsøerne)  efter  Brud  paa  Kraniet, 
idet  man  tog  de  bedækkende  Bløddele  til  Side  og  fjer- 
nede de  løse  Benstykker,  hvorefter  man  dækkede  Hullet 
med  et  omhyggeligt  tilpasset  Stykke  Skal  af  en  Kokos- 
nød og  bragte  Bløddelene  paa  Plads  igen.  Ellis 
havde  ikke  selv  set  nogen,  der  var  bleven  behandlet 
paa  denne  Maade,  men  tvivlede  ikke  om,  at  man 
virkelig  havde  udført  saadanne  Operationer  og  udført 
dem  med  heldigt  Resultat.  Derimod  tilstaar  han,  at 
han  neppe  kunde  tro,  at  man,  som  det  blev  fortalt 
ham  for  ganske  sikkert,  ogsaa  fjernede  en  Del  af 


')  Polynesian  Researches,  London  1 83 1,  Vol.  III,  S.  43. 

Hjernemassen,  naar  denne  var  læderet,  og  anbragte 
et  Stykke  af  et  i denne  Anledning  slagtet  Svins  Hjerne 
i Hullet.  Hans  Hjemmelsmænd  paastod  vedholdende, 
at  dette  virkelig  var  gjort,  men  de  tilføjede  rigtignok, 
at  Patienterne  altid  blev  rasende  og  døde  — en  Op- 
lysning, der  nok  kunde  tyde  paa,  at  det  har  sin  Rig- 
tighed med  Meddelelsen. 

Operationer  af  denne  Art  kan  nu  vel  ikke  betegnes 
som  egenlig  Trepanation  og  kan  under  alle  Omstæn- 
digheder ikke  opfattes  som  Vidnesbyrd  om,  at  Kirur- 
gien stod  paa  et  særlig  højt  Standpunkt;  men  der 
foreligger  fra  et  noget  senere  Tidspunkt  og  fra  et 
andet  Sted  en  Beretning  om,  at  dette  alligevel  var 
Tilfældet.  Den  hidrører  fra  Missionæren  S.  Ella1)  og 
lyder  saaledes:  »A  very  surprising  operation  is  per- 
formed  on  the  island  of  Uvea  in  the  Loyalty  group. 
A notion  prevails  there,  that  headache,  neuralgia, 
vertigo  and  other  cerebral  affections  proceed  from 
a crack  in  the  head  or  pressure  of  the  skull  on  the 
brain.  The  remedy  is  to  lay  open  the  scalp  with 
a cross-  or  T-incision,  then  scrape  the  cranium  care- 
fully  and  gently  with  a piece  of  glass  until  a hole  is 
made  into  the  skull  down  to  the  dura  mater  about 
the  size  of  a crown  piece.  Sometimes  this  scraping 
operation  will  be  continued  even  to  the  pia  mater 
by  an  unskilful  surgeon  or  from  the  impatience  of 
the  friends,  and  death  is  the  consequence.  In  the 
best  of  hånds  about  half  of  those  who  undergo  the 
operation  die  from  it;  yet  this  barbarous  custom  from 

l)  Native  Medicine  and  Surgery  in  the  South  Sea  Islands,  Medical 
Times  and  Gazette,  1874,  I,  S.  50. 


superstition  and  fashion  has  been  so  prevalent  that 
very  few  of  the  male  adults  are  without  this  hole  in 
the  cranium  or  »have  a shingle  loose«  to  use  an 
Australian  phrase.  I am  informed  that  sometimes 
an  attempt  is  made  to  cover  the  membranes  of  the 
cranium  so  exposed  by  placing  a piece  of  cocoanut- 
shell  under  the  scalp.  For  this  purpose  they  select 
a very  hard  and  durable  piece  of  shell  from  which 
they  scrape  the  softer  parts  and  grind  quite  smooth 
and  put  this  as  a plate  between  the  scalp  and  skuli. 
Formerly  the  trephine  was  simply  a sharks  tooth; 
now  a piece  of  broken  glass  is  found  more  suitable 
and  less  objectionable.  The  part  of  the  cranium 
generally  selected  is  that  where  the  coronal  and 
sagittal  suture  unite,  or  a little  above  it  upon  the 
supposition,  that  there  the  fracture  exists.« 

Af  saadanne  Beretninger  foreligger  der  flere,  men 
den  her  citerede  har  særlig  Interesse,  fordi  den  om- 
taler Lukningen  af  Hullet  i Kraniet  med  en  tilpasset 
Skive  af  Kokosskal,  et  Led  i Efterbehandlingen,  der 
kaster  Lys  over  et  af  de  mest  gaadefulde  Punkter  i 
Spørgsmaalet  om  de  europæiske  Stenalderstrepana- 
tioner. Meget  taler  for,  at  de  stærkt  omstridte  »Ron- 
deller« har  været  benyttede  paa  samme  Maade,  og 
da  navnlig  den  Omstændighed,  at  de  undertiden  fin- 
des inden  i eller  dog  sammen  med  trepanerede  Kra- 
nier uden  at  være  udskaarne  af  dem  og  øjensynligt 
hidrørende  fra  andre  Kranier. 

Saadanne  Skiver  har  dog  ikke  været  brugte  overalt 
paa  Sydhavsøerne,  hvor  man  har  trepaneret.  Paa  Bis- 
marck-Øerne  anvendte  man  saaledes  en  anden  Frem- 

gangsmaade,  der  er  beskreven  af  G.  Fritsch  efter 
Oplysninger  af  Parkinson.1)  Trepanation  blev  her 
næsten  altid  udført  efter  Brud  paa  Kraniet,  der  var 
frembragt  med  Slyngesten.  »Die  getroffene  Stelle  des 
Schadels  wird  durch  einen  Kreuzschnitt  der  Haut 
freigelegt,  die  Hautlappen  zurOckgeschlagen  und  ent- 
weder  durch  assistierende  Personen  gehalten  oder  an 
entfernteren  Haarbuscheln  verknotet.  Die  Entfernung 
der  Knochen  geschieht  durch  die  schabende  Ver- 
wendung  von  Obsidianmesser,  bis  das  Gehirn  frei- 
liegt.  Das  Aussehen  der  pulsierenden  oder  stockenden 
Gefasse  fuhrt  den  Operierenden  durch  vorsichtiges 
Auseinanderziehen  der  Windungen  auf  etwa  in  die 
Tiefe  eingedrungene  Knochensplitter.  Nach  Entfernung 
derselben  und  Reinigung  der  Wunde  mit  frischer 
Kokosmilch  als  Desinficienz  wird  ein  abgewelktes, 
angeblich  besonders  pråpariertes  Herzblatt  der  Banane 
auf  das  Gehirn  gelegt,  die  Hautlappen  daruber  zuruck- 
geklappt  und  lose  vereinigt.  Das  Blatt  wird  durch  die 
Sekretion  der  Wunde  allmahlich  ausgestossen.«  Der 
synes  her  at  være  Tale  om  en  Art  Tampondrænage, 
og  Metoden  skal  være  god;  Mortaliteten  ved  Opera- 
tionen skal  i ethvert  Tilfælde  ikke  have  været  be- 
tydelig, saa  længe  der  ikke  var  Tale  om  Nakke- 
regionen, hvor  man  overhovedet  sjeldent  trepanerer, 
hverken  paa  Sydhavsøerne  eller  andre  Steder. 

løvrigt  har  Tekniken  vistnok  i det  væsenlige  været 
den  samme  overalt,  for  saavidt  som  Aabningen  altid 
synes  frembragt  ved  Skrabning;  men  denne  Metode  har 


1)  Ueber  einen  zweimal  trepanierten  Schådel.  Zeitschr.  f.  Ethnologie, 
1907,  Bd.  XXXIX,  S.  702. 

da  ogsaa  saadanne  Fordele,  at  der  var  al  Grund  til 
at  bibeholde  den  paa  Steder,  hvor  Trepanationen  var 
saa  almindelig,  at  Operatørerne  maatte  have  en  meget 
betydelig  Erfaring.  Den  var  ganske  vist  langsom,  men 
det  er  heller  ikke  nogen  let  Sag  at  skære  eller  save 
et  Hul  i Kraniet  med  en  Stenkniv,  og  den  sikrede 
mod  Beskadigelse  af  Hjernen.  Mærkeligt  er  det  imid- 
lertid, at  der  ikke  kendes  noget  Eksempel  paa  An- 
vendelsen af  andre  Metoder  fra  hele  det  vidtstrakte 
Omraade,  der  her  er  Tale  om,  og  man  kender  dog 
til  Trepanation  ligefra  Bismarck-Øerne  tæt  Øst  for 
Ny  Guinea  helt  ud  til  Marquesas-Øerne,  en  Stræk- 
ning paa  ca.  80  Længdegrader  eller  henimod  10,000 
Kilometre.  Om  den  ensartede  Teknik  skal  opfattes 
som  et  Vidnesbyrd  om,  at  Kendskabet  til  Kunsten 
har  udbredt  sig  fra  den  ene  Øgruppe  til  den  anden, 
er  vel  tvivlsomt.  Ganske  vist  har  der  i umindelige 
Tider  været  en  livlig  Forbindelse  mellem  alle  Syd- 
havsøerne, men  der  er  desuagtet  saa  stor  Forskel 
paa  Befolkningens  kulturelle  Standpunkt,  Sæder  og 
Skikke,  Vaaben,  Redskaber  og  Klædedragt,  at  der  var 
al  mulig  Grund  til  ogsaa  at  vente  nogen  Forskel  i 
den  Maade,  hvorpaa  man  trepanerede.  Forholdet  er 
rimeligvis  det,  at  Skrabningsmetoden  er  den  natur- 
ligste, og  at  man  ikke  har  fundet  Anledning  til  at 
modificere  den,  medens  man  derimod  har  varieret 
Efterbehandlingen  i ret  betydelig  Udstrækning.  løvrigt 
foreligger  der  ikke  mange  Beretninger  om,  hvorledes 
man  har  udført  Trepanationen.  Hvad  man  véd  om 
dens  Udbredelse,  støtter  sig  navnlig  til  de  mange 
trepanerede  Kranier,  der  findes  rundt  om  i Europas 

og  Amerikas  Museer,  hvor  man  først  i de  senere  Aar 
har  faaet  Øje  for  Betydningen  af  disse  ejendommelige 
Substanstab,  som  man  tidligere  opfattede  som  frem- 
komne ved  Læsioner  eller  ved  Sygdom.  De  har  i saa 
Henseende  delt  Skæbne  med  adskillige  europæiske 
Stenalderskranier,  som  mange  indsigtsfulde  Forskere 
længe  vægrede  sig  ved  at  anerkende  som  trepane- 
rede, fordi  det  forekom  dem  usandsynligt,  at  Sten- 
aldersfolket virkelig  havde  forstaaet  at  foretage  saa 
store  operative  Indgreb,  som  der  her  er  Tale  om. 
Idet  de  søgte  at  forklare  de  store  Substanstab  paa 
anden  Maade,  oversaa  de,  at  man  ikke  kan  slaa  Hul- 
ler af  saa  stort  Omfang  i en  levende  Mands  Hovede, 
uden  at  han  dør  af  det,  og  at  de  ikke  ret  vel  kan 
fremkomme  ved  Sygdom,  uden  at  Kraniet  bærer  andre 
Spor  af  sygelige  Processer,  men  iøvrigt  maa  det  erin- 
dres, at  den  fulde  Forstaaelse  af  hele  denne  Sag  har 
man  først  opnaaet,  efter  at  man  havde  faaet  et  langt 
større  Materiale  til  Raadighed  end  det,  man  den  Gang 
havde. 

Blandt  de  trepanerede  Kranier  fra  Sydhavsøerne, 
der  er  nærmere  undersøgte,  skal  der  her  omtales  et 
særlig  karakteristisk  Eksemplar,1)  som  findes  opbevaret 
og  udstillet  i det  etnografiske  Museum  i København, 
der  for  mange  Aar  siden  har  faaet  det  fra  Paris, 
uden  at  man  forresten  véd  andet  om  dets  Historie, 
end  at  det  efter  en  gammel  Paaskrift  stammer  fra 
Balade  paa  Nordkysten  af  Ny  Kaledonien,  og  at 
det  efter  hele  sin  Form  er  et  typisk  Papuakranium 


*)  Søren  Hansen:  Primitiv  Trepanation.  Bibi.  f.  Laeger,  1894. 

af  en  Mand  paa  30—40  Aar,  der  har  overlevet  Tre- 
panationen i nogen  Tid,  men  dog  neppe  mere  end 
nogle  faa  Uger.  Trepanationsaabningen  er  beliggende 
paa  den  øverste  og  bageste  Del  af  venstre  Isseben 
ca.  2 Centimetre  fra  Randen.  Den  er  saa  stor  som 
et  Tokronestykke,  uregelmæssig  rund,  med  fladt  indad- 
skraanende  Kant  paa  de  to  forreste  Tredjedele  af 
Omfanget  og  med  mere  afrundet  Kant  bagtil.  Med 
Undtagelse  af  en  ringe  Fortykkelse  af  det  Parti,  der 
opad  og  bagtil  skiller  Hullet  fra  Issebenets  Rand, 
findes  der  ingen  sygelige  Processer  i Hullets  nær- 
meste Omegn,  ligesom  der  heller  ikke  findes  noget 
Spor  af  Brud.  Kanten  er  haard  og  glat,  og  kun  dens 
inderste  Rand  har  et  Udseende,  der  tyder  paa,  at 
Helingsprocessen  ikke  er  bleven  afsluttet.  Denne  Rand 
er  paa  enkelte  Steder  ganske  skarp,  men  paa  andre 
ujævn  og  ligesom  afbrudt.  Betragtet  i sin  Helhed 
danner  Hullets  Kant  en  flad  uregelmæssig  Tragt,  og 
det  manglende  Stykke  af  Benet  kan  følgeligt  under 
ingen  Omstændigheder  være  fjernet  ved  et  Hug  med 
et  skarpt  Vaaben,  ganske  bortset  fra,  at  Vaaben,  der 
kunde  frembringe  en  saadan  Læsion,  ingensinde  har 
været  i Brug  paa  Sydhavsøerne.  Hullet  kan  heller 
ikke  hidrøre  fra  en  kariøs  eller  anden  sygelig  Proces 
i Benet,  da  det  i saa  Fald  maatte  have  haft  et  gan- 
ske andet  Udseende.  Absolut  udelukket  er  denne 
Mulighed  vel  ikke,  og  det  er  ikke  utænkeligt,  at  et 
enkelt  af  de  talrige  Kranier,  man  i de  senere  Aar 
har  anset  for  trepanerede,  i Virkeligheden  er  mole- 
steret ved  Sygdom,  i hvilken  Henseende  man  navnlig 
maa  tænke  paa  Syphilis.  Ved  Substanstab  af  denne  Op- 

rindelse  vil  man  dog  sædvanligvis  finde  Randen  ru 
og  ujævn  uden  saa  tydelige  Tegn  paa  en  ret  frem- 
skreden Heling  som  i det  her  foreliggende  Tilfælde, 
og  under  Hensyn  til,  hvad  der  iøvrigt  foreligger  om 
Udførelsen  af  Trepanationer  i Ny  Kaledonien,  kan 
der  neppe  være  Tvivl  om,  at  Hullet  er  frembragt 
paa  den  i det  foregaaende  beskrevne  Maade  ved  Skrab- 
ning  med  en  Stenkniv  eller  et  lignende  Instrument. 

Da  der  ikke  findes  Spor  af  nogen  traumatisk  Læ- 
sion af  Kraniet,  maa  det  antages,  at  Operationen  er 
udført  paa  Grund  af  en  eller  anden  Hjernesygdom, 
om  hvis  Karakter  der  foreligger  værdifulde  Vidnes- 
byrd. Der  findes  nemlig  en  typisk  syphilitisk  Gane- 
defekt, en  cikatriciel  Deformitet  af  Næseroden  og  tre 
eller  fire  smaa  skarprandede  Huller  paa  Issebenene, 
som  kan  formodes  at  hidrøre  fra  overfladiske  Hjerne- 
svulster, der  har  usureret  Kraniet  fra  Indsiden.  Da 
Kraniet  er  fyldt  med  den  indtørrede  Hjernemasse, 
kan  Rigtigheden  af  denne  sidste  Formodning  ganske 
vist  ikke  godtgøres  med  fuld  Sikkerhed,  men  forøvrigt 
er  Diagnosen  uden  Tvivl  sikker  nok,  og  da  Syphilis 
som  bekendt  er  overordenlig  udbredt  paa  Sydhavs- 
øerne, er  der  forsaavidt  heller  ikke  noget  mærkeligt 
i,  at  det  her  omhandlede  Individ  har  lidt  af  denne 
Sygdom  med  saadanne  Symptomer,  at  Operationen 
har  været  fuldt  indiceret.  Efter  al  Sandsynlighed  er 
adskillige  af  de  mange  andre  Trepanationer,  man 
kender  fra  Sydhavsøerne,  ligeledes  udførte  paa  Grund 
af  Syphilis  i Hjernen,  men  Kranierne  er  ikke  under- 
søgte og  beskrevne  saa  omhyggeligt,  at  der  kan  siges 
noget  bestemt  herom. 

VII 

Det  høje- Kulturtrin,  som  den  indfødte  Befolkning 
i Peru  havde  naaet,  da  Spanierne  erobrede  Landet 
i Begyndelsen  af  det  sekstende  Aarhundrede,  maatte 
paa  Forhaand  gøre  det  sandsynligt,  at  ogsaa  Læge- 
kunsten stod  paa  et  forholdsvis  højt  Standpunkt. 
Herom  foreligger  der  dog  ingen  nærmere  Oplys- 
ninger, uagtet  man  i det  hele  har  et  ret  godt  Kend- 
skab til  Peruanernes  kulturelle  Udvikling  ved  Spa- 
niernes Ankomst,  og  hvad  der  vides  om  den  primi- 
tive Trepanation,  støtter  sig  udelukkende  til  Studiet 
af  trepanerede  Kranier,  som  i betydeligt  Antal  er 
fundne  i gamle  Grave.  Alene  en  enkelt  Samler,  Dr. 
A.  A.  Muniz,  som  indtil  1893  var  Generallæge  i 
den  peruanske  Hær,  har  tilvejebragt  nitten  Stykker 
med  ialt  fire  og  tyve  Trepanationshuller,  og  skønt 
en  saadan  Statistik  selvfølgeligt  maa  betragtes  som 
ret  usikker,  er  det  dog  ikke  uden  Interesse,  at  disse 
nitten  trepanerede  Kranier  fandtes  i en  Samling  paa 
ialt  ca.  1000  Stykker,  som  Dr.  Muniz  har  overladt 
de  Forenede  Staters  Nationalmuseum  i Washington. 
Herefter  skulde  altsaa  omtrent  to  Procent  af  alle 
gamle  peruanske  Kranier  være  trepanerede. 

Ejendommelig  for  den  primitive  Trepanation  i Peru 
er  den  yderst  raa  Maade,  hvorpaa  Operationen  har 
været  udført,  uden  at  Dødeligheden  dog  har  været 
særlig  stor.  Af  de  24  Trepanationer  i Dr.  Muniz’ 
Samling  har  Patienten  i 1 3 Tilfælde  overlevet  Opera- 
tionen i længere  Tid,  mindst  flere  Maaneder,  og  i 6 
eller  7 af  de  Tilfælde,  hvor  Patienten  er  død  under 

eller  kort  efter  Operationen,  er  denne  bleven  udført 
paa  Grund  af  svære  Brud  paa  Kraniet  med  Depres- 
sion af  Benstykker.  Paa  i i Kranier  med  tilsammen 
16  Trepanationer  fandtes  der  ikke  noget  saadant  Brud 
eller  overhovedet  noget  Spor  af  Læsioner  eller  syge- 
lige Tilstande,  og  i disse  Tilfælde  var  Resultatet  langt 
gunstigere,  forsaavidt  som  den  trepanerede  i 6 Tilfælde 
har  overlevet  Trepanationen  længe,  medens  4 eller  5 
har  overlevet  den  i kortere  Tid.  Af  en  anden  Række 
paa  14  Kranier,  som  Sergi  har  beskrevet,1)  og  som 
fandtes  i en  Samling  af  ialt  46  gamle,  peruanske 
Kranier,  hidrørte  de  12  fra  Patienter,  der  havde  over- 
levet Operationen.  Denne  ringe  Mortalitetskvotient  er 
ikke  saa  paafaldende,  som  at  14  af  46  Kranier  var 
trepanerede,  hvad  der  kunde  tyde  paa,  at  Samlingen 
stammede  fra  en  Egn,  hvor  der  har  boet  en  eller 
anden  særlig  fremragende  Kirurg.  Hvis  det  ikke  er 
Tilfældet,  maa  man  antage,  at  der  ved  Indsamlingen 
er  lagt  særlig  Vægt  paa  trepanerede  Kranier,  men 
forøvrigt  har  man  forskellige  andre  Eksempler  paa  en 
saadan  Ophobning  paa  en  bestemt  Lokalitet,  hvor 
Trepanationen  maa  antages  at  have  været  en  yndet 
Behandlingsmaade. 

Trepanationen  er  i de  fleste  Tilfælde  udført  ved  et 
dobbelt  Korssnit  gennem  Benet,  hvorved  der  er  ud- 
skaaret  et  firkantet  Stykke  af  Kraniets  Hvælving,  men 
Snittet  er  sædvanligvis  ikke  ført  helt  igennem,  fordi 
man  derved  vanskeligt  kunde  undgaa  at  beskadige 

J)  Crani  peruviani  trapanati.  Atti  della  Soc.  Rom.  di  Antropologia, 
XV,  Roma  1909. 

Hjernen,  og  Operationen  er  da  fuldført  ved  Afbryd- 
ning af  det  løsnede  Benstykke.  Snittet  er  bredt  rende- 


Kranium  fra  Peru,  trepaneret  med  dobbelt  Korssnit. 


formet  og  foretaget  ved  Savning,  rimeligvis  med  et 
Stenredskab,  uden  at  der  forøvrigt  vides  noget  nær- 
mere om  dettes  Form  og  Beskaffenhed  eller  om 

Maaden,  hvorpaa  det  har  været  ført.  Denne  ejen- 
dommelige Operationsteknik  har  ikke  været  anvendt 
udenfor  Amerika.  Beslægtet  er  en  Metode,  som  ken- 
des fra  et  enkelt  Tilfælde  fra  Portugal,  hvor  man 
har  udskaaret  et  linseformet  Benstykke  med  to  krumme 
Snit,  en  meget  vanskelig  Fremgangsmaade,  som  jeg 
forgæves  har  søgt  at  eftergøre,  og  som  neppe  kan 
have  været  almindeligt  anvendt.  Den  peruanske  Me- 
tode er  saare  simpel  og  ikke  langvarig;  Hullerne  er 
sædvanligvis  ikke  særligt  store,  hyppigst  kvadratiske, 
men  ikke  sjældent  af  uregelmæssig  Form,  langagtige 
eller  rhombiske.  Har  Patienten  overlevet  Operationen 
i længere  Tid,  er  Hullets  Hjørner  gerne  afrundede, 
og  det  kan  da  være  vanskeligt  at  se,  hvorledes  Tre- 
panationen er  udført. 

Det  var  et  paa  denne  Maade  trepaneret  Kranium, 
som  Broca  beskrev  allerede  i 1867,  men  som  for- 
øvrigt ikke  vakte  synderlig  Opmærksomhed,  og  som 
han  kun  nævnede  i Forbigaaende  paa  Kongressen  i 
Budapest  1876,  hvor  han  fremlagde  sine  Undersøgel- 
ser om  den  franske  Stenalderstrepanation  og  Hjerne- 
skalsamuletterne. Det  blev  i mange  Aar  betragtet 
som  et  ganske  enestaaende  Kuriosum,  og  først  i 1886 
beskrev  Mantegazza  nogle  andre  paa  samme  Maade 
trepanerede  Kranier  fra  Peru;  men.  Broca  havde 
rigtigt  set,  at  der  her  var  Tale  om  en  virkelig  kirur- 
gisk Trepanation,  og  det  er  meget  betegnende,  at 
den  ikke  interesserede  ham  videre,  fordi  den  ikke 
passede  med  hans  Teori,  selv  om  den  ganske  vist 
heller  ikke  talte  imod  den.  Det  store  Materiale,  der 
er  kommen  frem  i de  senere  Aar,  fik  Broca  ikke  at  se. 

I adskillige  Tilfælde  har  man  anvendt  andre  Me- 
toder og  da  navnlig  Skrabning,  hvorved  der  let  frem- 


Oldperuansk  Trepanation. 


kommer  aflange  Huller,  naar  Operationen  ikke  ud- 
føres med  særlig  Forsigtighed.  Det  er  rimeligt  nok, 
at  man  sædvanligvis  har  skyndt  sig  og  derfor  udført 
Skrabningen  med  lange,  kraftige  Tag,  ialfald  indtil 

man  var  kommen  igennem  Benets  ydre,  haarde  Skal; 
den  indre  har  man  vistnok  sædvanligvis  fjernet  ved 
Afbrydning.  Udskæringen  af  et  firkantet  Stykke  med 
dobbelt  Korssnit  har  man  formodentlig  fortrinsvis  an- 
vendt, hvor  der  forelaa  et  Brud  paa  Kraniet,  som 
kunde  omskrives  med  Snittet,  medens  Skrabningen 
har  været  anvendt  ved  kroniske  Hjernelidelser,  enten 
for  at  hæve  en  bestemt  lokaliseret  Smerte  eller  blot 
for  at  tilvejebringe  en  Aabning,  hvorigennem  den 
onde  Aand,  der  huserede  i Hovedet,  kunde  slippe 
ud.  1 begge  Tilfælde  var  Behandlingen  fuldt  ud  ratio- 
nel. Det  primitive  ligger  ikke  i Behandlingen,  men  i 
Opfattelsen  af  Sygdommens  Væsen,  og  i saa  Hen- 
seende kan  Lægevidenskabens  Historie  lige  til  vore 
Dage  fremvise  Anskuelser,  der  ikke  afviger  saa  sær- 
deles meget  fra  de  gamle  Peruaneres. 

Foruden  de  ved  dobbelt  Korssnit  og  ved  Skrabning 
udførte  Trepanationer  træffer  man  paa  disse  gamle 
peruanske  Kranier  undertiden  Huller,  der  er  saa 
smaa,  at  de  godt  kan  være  fremkomne  ved  alminde- 
lig Boring,  og  et  af  Sergi  afbildet  Kranium  (Nr.  2905 
viser  en  stor  Trepanationsaabning,  som  ligeledes  synes 
frembragt  paa  denne  Maade.  Den  er  ganske  vist  ikke 
cirkelrund,  men  bredt  elliptisk,  43  Millimetre  lang  og 
36  Millimetre  bred,  men  den  bageste  Halvdel  af  Kan- 
ten har  paa  det  fotografiske  Billede  ganske  det  samme 
Udseende  som  Kanten  af  en  med  moderne  Krontrepan 
frembragt  Trepanationsaabning.  Beskrivelsen  af  dette 
mærkelige  Stykke  er  desværre  saa  kortfattet,  at  den 
intet  oplyser  om  dette  Forhold;  men  i og  for  sig  er 

det  ingenlunde  usandsynligt,  at  man  ogsaa  har  for- 
staaet  at  bore  et  saadant  stort  Hul,  ikke  ved  Spuns- 
boring med  Krontrepan,  men  snarest  ved  Udboring 
af  et  paa  anden  Maade  frembragt,  uregelmæssigt  Hul 
med  et  bredt  Fladbor.  En  saadan  Operationsmetode 
kendes  dog  ikke  fra  andre  Steder,  og  Tilfældet  synes 
enestaaende,  men  der  findes  adskillige  andre  trepa- 
nerede Kranier  fra  Peru,  der  er  trepanerede  paa  en 
saadan  særegen  Maade,  bestemt  ved  de  særegne  Om- 
stændigheder, der  har  foreligget,  og  Trepanationen 
var  saa  almindelig,  at  en  saaledes  varieret  Teknik 
synes  naturlig.  Der  findes  i det  etnografiske  Museum 
i Paris  et  saadant  foran,  Side  11,  afbildet  peruansk 
Kranium,  der  er  trepaneret  paa  den  i Algier  alminde- 
ligt anvendte  Maade  ved  Boring  af  en  Kreds  af  tæt- 
siddende, smaa  Huller.1)  Der  kendes  ikke  noget  Bore- 
apparat  fra  det  gamle  Peru;  men  man  har  meget  godt 
kunnet  nøjes  med  en  spids  og  skarp  Sten,  og  den  snildt 
udtænkte  Operation  kan  selv  med  et  ganske  primitivt 
Redskab  udføres  i forholdvis  kort  Tid.  Aabningen  er 
ikke  særlig  stor;  men  dens  Plads  er  ret  usædvanlig, 
idet  den  sidder  i Nakken,  noget  til  Siden,  med  den 
forreste  mindre  Halvdel  paa  den  bageste  Del  af  venstre 
Isseben.  Patienten  har  ikke  overlevet  Operationen  ret 
længe,  da  der  ikke  findes  tydelige  Spor  af  nogen 
Ardannelse  paa  den  udtungede  Kant.  En  Del  af  de 
borede  Huller  er  ikke  ført  helt  igennem  Benet,  og 
det  Stykke,  der  er  fjernet,  maa  følgeligt  være  brudt 

*)  M al b ot  & Verneau:  La  trépanation  dans  l’Aurés.  L’Anthropo- 
logie,  VIII,  1897,  S.  203. 

løst  ved  Operationens  Slutning,  hvoraf  det  kan  sluttes, 
at  man  har  været  betænkelig  ved  at  bore  de  mange 
smaa  Huller  — ialt  en  Snes  Stykker  — for  dybt. 
Det  samme  Forhold  genfindes  forøvrigt  paa  enkelte 
af  de  Kranier,  der  er  trepanerede  ved  det  dobbelte 
Korssnit,  som  heller  ikke  er  ført  helt  igennem  Benet. 
Selv  om  disse  Trepanationer  derfor  ikke  viser  nogen 
Ardannelse,  kan  der  dog  ikke  være  Tvivl  om,  at  de 
er  udførte  paa  levende. 

Det  maa  antages,  at  man  stedse  har  søgt  at  lukke 
disse  Huller  paa  en  eller  anden  Maade,  hvorved  man 
kunde  beskytte  den  blottede  Hjerne;  men  herom  véd 
vi  mærkværdigt  lidt.  Der  foreligger  dog  en  Med- 
delelse fra  den  italienske  Læge,  Dr.  Pesce,  der  har 
sendt  Sergi  de  foran  omtalte  Kranier,  og  som  be- 
retter, at  Hullerne  lukkedes  med  et  Laag,  der  var 
lavet  af  Skallen  af  et  Græskar  eller  af  en  Plade  af 
Sølv  eller  Bly  (»che  sull’apertura  cranica  si  adattasse 
un  otturatore,  mate,  formato  di  scorza  di  cucurbitacee, 
o di  placca  d’argento  o di  piombo«).  Sergi  har  dog 
ikke  faaet  noget  Eksemplar  af  disse  Laag,  som  det 
navnlig  vilde  have  Interesse  at  se  paa  sin  Plads  paa 
Kraniet,  og  da  disse  gamle  peruanske  Kranier  meget 
ofte  er  mumificerede  med  Haar  og  Hud  bevaret,  er 
der  godt  Haab  om  at  finde  trepanerede  Kranier  med 
saadanne  Laag  i den  oprindelige  Anbringelse.  Det 
vilde  i væsentlig  Grad  bidrage  til  at  klare  det  alle- 
rede oftere  omtalte  Spørgsmaal  om  Rondellerne,  der 
rimeligvis  har  været  benyttede  paa  samme  Maade. 
At  man  endnu  langt  senere  har  lukket  Trepanations- 
aabninger  i Kraniet  med  Skiver  af  Bly  eller  andet 

Materiale,  er  bekendt  nok,  og  saa  længe  man  endnu 
ikke  forstod  at  tilvejebringe  en  komplet  Heling  af 
Hullet  i de  bedækkende  Bløddele,  var  man  selvfølge- 
ligt nødsaget  til  at  lukke  Hullet  i selve  Kraniet  paa 
anden  Maade.  Hele  dette  Spørgsmaal  om  Efterbe- 
handlingen af  den  primitive  Trepanation  er  imidlertid 
endnu  saare  dunkelt.  Paa  det  foran  omtalte  Kranium, 
hvor  Trepanationen  var  udført  ved  Boring  af  en 
Kreds  af  smaa  Huller,  synes  Aabningen  at  have  været 
dækket  med  en  Læderforbinding.1) 

Der  vides  ikke  noget  nærmere  om,  hvilken  Tids- 
periode disse  peruanske  Trepanationer  tilhører,  men 
det  antages  almindeligt,  at  de  stammer  fra  Tiden  før 
den  spanske  Erobring  af  Peru,  og  der  foreligger  ingen 
Oplysninger  om,  at  Trepanationen  har  været  i Brug 
her  i den  historiske  Tid.  Derimod  véd  man,  at  ind- 
fødte Medicinmænd  i Bolivia  har  trepaneret  lige 
indtil  vore  Dage,  og  at  de  har  gjort  det  i Aarhun- 
dreder.  En  amerikansk  Rejsende,  Bandelier,  har 
tilvejebragt  udførlige  Oplysninger  om  Trepanationens 
Anvendelse  her  og  indsamlet  65  trepanerede  Kranier 
til  det  naturhistoriske  Museum  i New  York.2)  Det 
fremgaar  af  disse  Oplysninger,  at  Trepanationen  ud- 
føres under  lokal  Bedøvelse  med  Kokablade,  der 
lægges  paa  Saaret  og  nedsætter  Følsomheden  meget 
betydeligt.  Tidligere  anvendte  man  Knive  af  Obsidian, 
og  en  meget  dygtig  indfødt  Operatør,  som  det  medi- 
cinske Fakultet  i La  Paz  til  Paaskønnelse  af  hans 
Virksomhed  forærede  et  moderne  Trepanationsbestik, 


1)  Lucas-Championniére,  1.  c.  S.  34. 

2)  Aboriginal  Trephining  in  Bolivia,  American  Anthropol.,  1904. 

fandt  sig  ikke  derved  foranlediget  til  at  forlade  sin 
prøvede,  gammeldags  Teknik:.  Det  var  en  Mand  ved 
Navn  Paloma  i Hocha-Cache,  ikke  langt  fra  La  Paz. 
Han  trepanerede  efter  en  meget  betydelig  Maalestok 
og  lod  sig  betale  for  det  af  de  velhavende  Patienter, 
medens  Fattige  blev  gratis  behandlede.  Den  karak- 
teristiske peruanske  Operationsteknik  har  ikke  været 
anvendt  i Bolivia,  hvor  Trepanationsaabningerne  altid 
er  runde  eller  rundagtige,  undertiden  meget  smaa; 
men  sædvanligvis  udføres  Trepanation  ved  Brud  paa 
Kraniet,  foraarsaget  ved  Køller,  Slyngesten,  Bola- 
kugler  eller  lignende  Vaaben. 

For  at  forstaa,  hvorledes  Trepanationen  kunde  vinde 
en  saadan  Udbredelse  i disse  Egne,  er  det  nødven- 
digt at  have  i Erindring,  at  de  sydamerikanske  In- 
dianere saavel  som  det  øvrige  Amerikas  Urbefolkning 
er  bekendt  for  deres  lidet  udviklede  Smertefølelse. 
De  er  i Stand  til  at  udholde  svære  Lidelser,  uden 
at  det  tilsyneladende  gør  noget  synderligt  Indtryk 
paa  dem,  men  denne  Evne  er  vistnok  kun  for  en 
Del  medfødt,  og  meget  taler  for,  at  de  i Virkelig- 
heden føler  Smerten,  men  er  i Besiddelse  af  stor 
Selvbeherskelse.  Hvis  de  virkelig  savnede  Smerte- 
følelse, vilde  der  heller  ikke  være  nogen  Grund  for 
dem  til  at  søge  Lindring  for  smertefulde  Sygdomme 
ved  en  besværlig  Operation,  ligesom  de  heller  ikke 
vilde  have  haft  Grund  til  at  anvende  Kokablade  til 
lokal  Bedøvelse  i saa  stor  Udstrækning,  som  de  gør; 
men  forøvrigt  er  det  bekendt  nok,  at  ialfald  visse 
nordamerikanske  Indianerstammer  metodisk  indøver 
Børnene  i Ufølsomhed  for  Smerte.  Det  er  overhovedet 

et  Spørgsmaal,  om  noget  primitivt  Folkeslag  har  en 
medfødt  Mangel  af  Smertefornemmelse.  Man  skal 
meget  langt  ned  i Dyreriget  for  at  finde  en  saadan 
Mangel,  og  det  er  ikke  rimeligt,  at  selv  de  lavest 
staaende,  haardføre,  primitive  Folkeslag  savner  Smerte- 
følelse, fordi  den  har  en  meget  stor  biologisk  Betyd- 
ning for  dem  som  Middel  til  at  undgaa  skadelige 
Ting.  Hvorledes  det  nu  end  forholder  sig  hermed, 
er  det  dog  sikkert  nok,  at  de  primitive  Folkeslag, 
hvor  Trepanationen  har  været  almindeligt  anvendt, 
maa  have  haft  en  højt  udviklet  Evne  til  at  taale 
Smerte.  Man  kan  vanskeligt  tænke  sig,  at  de  ellers 
vilde  have  underkastet  sig  en  saa  smertefuld  Behand- 
ling i saa  stort  Omfang,  som  det  har  været  Tilfældet 
i Peru  og  paa  mange  andre  Steder. 

Fra  det  øvrige  Sydamerika  kendes  kun  et  ganske 
enkelt  trepaneret  Kranium,  der  er  fundet  i Argen- 
tina og  anses  for  at  være  meget  gammelt.  Opera- 
tionen er  her  indledet  ved  Afbrydning  af  Benstykker 
efter  et  Brud  paa  højre  Isseben;  men  den  er  ikke 
fuldendt,  og  Tilfældet  synes  ikke  helt  sikkert. 

Fra  Nordamerika  foreligger  der  en  Række  Kranier, 
fundne  i Michigan  i forskellige  »mounds«  eller  meget 
store  Gravhøje,  som  har  et  ejendommeligt  boret  Hul 
af  ringe  Størrelse  midt  paa  Issen.  Her  er  dog  neppe 
Tale  om  en  egenlig  Trepanation,  men  muligvis  om 
en  Foranstaltning,  som  i Overensstemmelse  med  In- 
dianernes religiøse  Forestillinger  skal  gøre  det  muligt 
for  Sjælen  at  vende  tilbage  til  Legemet,  ligesom  man 
af  samme  Grund  altid  forsyner  det  Laag  af  Træ  eller 
Bark,  der  dækker  Graven,  med  en  Aabning,  som 

Sjælen  kan  slippe  ind  igennem.  Om  denne  Forklaring 
er  rigtig,  faar  staa  hen.  Den  skyldes  den  amerikanske 
Arkæolog  Gillman,  som  dog  selv  gør  opmærksom 
paa,  at  der  ikke  er  Tale  om  nogen  almindelig  Skik, 
selv  om  Kranier  med  saadanne  Huller  ikke  er  særligt 
sjeldne.1)  Hertil  bemærker  Broca,  at  Hullerne  jo  kunde 
være  gjorte  af  Folk,  der  var  mere  troende  eller  om 
man  vil  mere  logiske  i deres  Overtro  end  andre,  og 
som  derfor  havde  fundet  paa  at  gøre  det  endnu  let- 
tere for  Sjælen  at  slippe  ind  i Legemet,  end  det  var, 
naar  der  kun  var  Hul  i Kistelaaget.  løvrigt  minder  disse 
Huller  stærkt  om  dem,  der  findes  i de  Kranier,  som 
Dayakerne,  Hovedjægerne  paa  Borneo,  hænger  op  i 
deres  Landsbyer  som  Sejrstrofæer,  og  det  er  vel  ikke 
udelukket,  at  Indianerne  i Michigan  har  haft  en  lig- 
nende Skik.  Under  alle  Omstændigheder  er  Hullet 
vistnok  altid  boret  efter  Døden,  eftersom  det  aldrig 
viser  Spor  af  nogen  Ardannelse. 


Paa  Grænsen  mellem  primitiv  og  rationel,  moderne 
Trepanation  staar  den,  der  udøves  i Cornwall,  hvor 
man  i det  mindste  siden  den  sidste  Halvdel  af  det 
1 8de  Aarhundrede  har  trepaneret  efter  Brud  paa 
Kraniet  i meget  stor  Udstrækning.  Saadanne  Læsioner 
er  særdeles  hyppige  i Minerne,  da  det  er  overmaade 
vanskeligt  for  Arbejderne  at  beskytte  sig  mod  ned- 
faldende Sten,  og  Tilliden  til  Trepanationens  Nytte  i 

i)  Cramal  Perforations  from  Michigan  Mounds.  American  Naturalist, 
1885,  S.  1 12. 

disse  Tilfælde  er  saa  stor,  at  ingen  lokal  Kirurg  tør 
betænke  sig  paa  at  anvende  dette  Middel.  Trepana- 
tionen synes  dog  ikke  at  være  et  egenligt  Folke- 
middel,  for  saavidt  som  den  stedse  overlades  til  ud- 
dannede Kirurger  og  udføres  efter  Kunstens  - Regler. 
Den  skal  være  indført  af  Percival  Potts  Elever, 
hvis  Uddannelse  iøvrigt  var  ganske  haandværksmæs- 
sig.  Kunsten  gik  i Arv  fra  Fader  til  Søn  gennem 
mange  Slægtled;  men  disse  jævne  Kirurgers  Erfaring 
og  Øvelse  var  meget  stor,  og  Resultaterne  skal  have 
været  forbavsende  gode  længe  før  Antiseptikens  Dage.1) 

Der  forlyder  intet  om,  at  man  har  trepaneret  i Corn- 
wall  før  Potts  Tid,  men  det  er  rimeligt  nok,  da  man 
trepanerede  overalt  i Europa,  før  han  reformerede 
Tekniken  og  derved  hævede  denne  Operation  til  al- 
mindelig Anerkendelse,  men  den  store  Udbredelse, 
som  Trepanationen  fandt  i Cornwall,  er  et  højst 
interessant  Vidnesbyrd  om,  at  den  virkelig  var  saa 
godt  som  helt  farefri,  naar  man  blot  ikke  trepanerede 
i Datidens  overfyldte  og  slet  indrettede  Hospitaler. 
Det  er  unægtelig  et  ejendommeligt  Fænomen,  at  gan- 
ske jævne  Landsbykirurger  uden  Eksamen  og  uden 
akademisk  Uddannelse  af  nogen  Art  udførte  denne 
Operation  overmaade  hyppigt  og  med  særdeles  gode 
Resultater  i disse  afsidesliggende  Egne  samtidigt  med, 
at  de  mest  ansete  Kirurger  ude  i den  store  Verden 
stredes  om  dens  Tilladelighed  og  i Videnskabens 
hellige  Navn  snart  fordømte  den  som  ganske  ufor- 


*)  R.  S.  Hudson:  British  med.  Journal,  1 877,  II,  S.  75. 

svarlig,  snart  hævede  den  til  Skyerne  som  absolut 
uundværlig  netop  ved  Behandlingen  af  Brud  paa 
Kraniet.  Først  længe  efter  Antiseptikens  Indførelse 
kom  man  nogenlunde  til  Enighed  om,  at  Trepana- 
tionen i og  for  sig  ikke  var  forbunden  med  synderlig 
Fare,  hvad  man  havde  vidst  i Cornwall  over  hun- 
drede Aar  før. 


Professor  Lucas-Champ  ionniére  i Paris  har  godhedsfuldt  tilladt 
Gengivelsen  af  Billederne  Side  5 , 1 1 , 3 3 , 69  og  7 1 efter  hans  ofte  cite- 
rede Bog. 

MEDICINSK-HISTORISKE 

SMAASKRIFTER 


Hvert  Hefte  af  Medicinsk -historiske  Smaaskrifter 
optages  af  et  Arbejde  af  en  enkelt  Forfatter  og  ud- 
gør et  afsluttet  Hele. 

Hefterne  udkomme  tvangfrit,  i Almindelighed 
3 Hefter  om  Aaret;  Prisen  for  hvert  Hefte  vil  i 
Reglen  være  i Krone. 

De  først  udkomne  Hefter  ere: 

Professor,  Dr.  phil.  Finnur  Jonsson:  Lægekunsten 
i den  nordiske  Oldtid. 

Kredslæge  K.  Carøe:  Bøddel  og  Kirurg. 
Professor,  Dr.  phil.  & litt.  & sc.  & med.  J.  L.  Heiberg: 
Sindssygdom  i den  c lassiske  Oldtid. 
Bibliothekar,  Dr.  med.  E.  Wickersheimer:  Hunde- 
galskab og  Strandbade. 

De  nærmest  følgende  Skrifter  vil  blive: 

Dr.  med.  K.  K.  K.  Lundsgaard:  Brillernes  Historie. 
Læge  J.  W.  S.  Johnsson:  Lidt  om  Landefarernes 
og  Lægernes  Reklame  i ældre  Tid. 

VILHELM  TRYDE 


F.  E.  Bording.  København. 


